Republika / Strepnja na "Marakani": Da li Boaći hvata poslednji "voz" za London?\nStrepnja na "Marakani": Da li Boaći hvata poslednji "voz" za London?\nnedelja, 20. 10. 2019.| 12:07\nNema sreće fudbaler Crvene zvezde Ričmond Boaći! Napadač crveno-belih je još uvek pod znakom pitanja za meč sa Totenhemom, a šansa da će zaigrati u Londonu još uvek postoji, iako ne ohrabruju sa "Marakane".\nNa treningu u nedelju će se videti u kom je stanju Boaći i da li je sanirao povredu lista. Napadač nema sreće sa povredama od kako se vratio iz Kine prošlog avgusta, a minimalne šanse postoje da Boaći sa ekipom putuje u Englesku prenosi "HotSport".\nPosle saniranja povrede kolena i datog gola Olimpijakosu pred pauzu je usledio novi "udarac" u list.\nGolgeter crveno-belih imaće test opterećenja i onda će se proceniti koliko može da izdrži napore velikog megdana na Ostrvu.\nAko ne bude moga da igra trener Vladan Milojević će birati između Pavkova i Tomanea.\nSrbija Sport Fudbal Povreda FK Crvena zvezda Ričmond Boaći FK Totenhem


Jony Ive počeo da radi za Ferrari | PC Press\nBaš zbog njihovih stavova, fascinantno je videti šta će ovaj dvojac osmisliti za budućnost električnih automobila, i uopšte automobilske industrije. Međutim, čini se jednako mogućim da LoveFrom umesto toga stvara jaknu ili tašnu koja će koštati više stotina hiljada dolara.. Kao i kod Airbnb -a, jedino što se može garantovati je razmena uticaja. Ferrari i Exor, barem delimično, plaćaju da svoje marke pripišu dobrom dizajnerskom ukusu po kome su Ive i Newson poznati. Možda to vredi više od povezivanja sa bilo kojim posebnim projektom.\nPročitajte i: Gde je nestao Jony Ive?\n← Izgleda da će Google Chrome poboljšati jednu od najboljih funkcija Microsoft Edge-a\nMobilne mreže pod lupom: mts mreža najbolja u Srbiji →


Ministar odbrane Izraela: Turska i Iran se protive miru - Svet - Dnevni list Danas\nPočetna » Svet » Ministar odbrane Izraela: Turska i Iran se protive miru\nMinistar odbrane Izraela Beni Ganc upozorio je na prvoj video konferenciji sa novinarima arapskih zemalja na nastojanja Turske i Irana da destabilišu region i miniraju napore da se postigne mir.\n0Piše: Beta 05. oktobra 2020. 10.01\nGanc je sinoć rekao da Turska i Iran podrivaju nedavno potpisane sporazume o normalizaciji između Izraela, Ujedinjenih Arapskih Emirata (UAE) i Bahreina i da nastavljaju da podržavaju sukobe u regionu.\nOn je optužio te dve zemlje da se „protive promociji mira i da podržavaju regionalnu agresiju”.\nI mada Izrael često kritikuje svog najvećeg neprijatelja Iran, javne kritike Turske s kojom ima odnose su retke, navode izraelski mediji.\nIzraelski ministar je pomenuo umešanost Ankare u građanski rat u Libiji, napetost između Grčke i Kipra oko eksploatacije nafte u istočnom Mediteranu, tursku umešanost u sirijski građanski rat i njene bliske veze sa palestinskim ekstremitsičkim Hamasom, rekavši da se time udaljava stabilnost.\nOcenio je da je odnos prema Turskoj komplikovan jer je članica NATO.\n„Tako da moramo uzeti sve opcije koje imamo u svojim rukama kako bi kroz međunarodni pritisak osigurali da povlače ruke iz direktnog terorizma”, rekao je Ganc.\nGovoreći o Iranu je naveo da veze Izraela sa sunitskim arapskim državama obezbeđuju mogućnost suprotstavljanja Teheranu.\n„Imamo strateška sredstva da se suočimo s Iranom. Jači smo od njih. Naša saradnja daje nam nove strategije i opcije i Iranci takođe to shvataju. Najbolja strategija za regionalnu stabilnost je mir”, rekao je Ganc, izrazivši nadu da će normalizacija pomoći u borbi protiv radikalnih ekstremista.\nOn je rekao da zemlje koje su normalizovale odnose mogu puno da ponude jedna drugoj.\nIzraelski ministar je podsetio da je uprkos tome što je on general, bivši načelnik izraelskog Generalštaba, duboko posvećen miru i pozvao arapske zemlje da se suprotstave terorističkim grupama koje deluju sa njihove teritorije, posebno pomenuvši libanski Hezbolah.\nU konferenciji su učestovali novinari iz Emirata, Behreina i Saudijske Arabije između ostalih, a sponzorisao ju je Arapski savet za regionalnu integraciju.\nBen Ganc, Iran, ministar odbrane Izraela, TurskaJerusalim


Funkcioneri: I dalje najviše najblažih mera za neodgovorne funkcionere - Centar za istraživačko novinarstvo Srbije\nAnđela Milivojević, Bojana Bosanac, Teodora Ćurčić\nU samoj Narodnoj skupštini ove odluke Agencije nisu od naročitog značaja, jer da jesu one bi bile uzete u obzir pri odlučivanju o tome ko može da bude član Vlade i da li nekoga treba razrešiti sa tog mesta zbog počinjenog prekršaja.\nNemanja Nenadić, programski direktor Transparentnosti Srbija; foto: Medija centar\nBaza pokazuje da je Agencija najviše sklona izricanju najblaže mere upozorenja – ukupno 1.839 mera upozorenja su dobili funkcioneri u osmogodišnjem periodu, neki od njih i više puta, na različitim funkcijama, poput ministra finansija Siniše Malog. Najčešći razlog mere upozorenja je kašnjenje sa izveštajima o imovini i prihodima, ali i neprijavljivanje imovine, neprenošenje upravljačkih prava, sukob interesa i drugo.\nPočetkom 2012, dok je bio na čelu Ministarstva kulture, Predrag Marković je sopstvenoj firmi „Stubovi kulture – Vreme kulture” dodelio preko 1,1 milion dinara iz budžeta Ministarstva. Agencija mu je sledeće godine izrekla javnu meru odluke o povredi zakona, a odluku Ministarstva i sporni ugovor proglasila ništavim.\n23. mar 2019. 06:55\nAgencija za borbu protiv korupcijeAgencija za sprečavanje korupcijefunkcioneripostupci protiv funkcioneraVlada Srbije


POBEDA NA FARSKIM OSTRVIMA!\nRukometna reprezentacija Srbije pobedila je u Tošhavnu selekciju Farskih Ostrva rezultatom 33:28 (15:14), u drugoj utakmici Sedme grupe pretkvalifikacija za Svetsko prvenstvo. Srbija je tako izborila drugu pobedu u pretkvalifikacijama, pošto je Farane pre tri dana u Smederevu savladala sa čak 23 gola razlike (47:24). Prvobitno su dve vodeće domaće agencije objavile vest da su Farani pobedili Srbiju istim rezultatom, što je izazvalo priličan šok, ali je naknadno saopštena promena.\nZanimljivo je da na zvaničnim sajtovima Evropske i Svetske rukometne federacije, kao ni na vebstranici Rukometnog saveza Farskih ostrva do trenutka objavljivanja ispravljene vesti nema informacije o rezultatu meča odigranog u dvorani Halsi u Tošhavnu, a da niko nije objavio nijedan podatak osim konačnog i rezultata poluvremena.\nNaknadno stigle su i informacije o toku meča: Farani su počeli bolje, vodili 3:0 i 4:1. Naša selekcija je do prvog vođstva stigla u 22. minutu (11:10), a dva razlike prvi put je bilo tri minuta kasnije (13:11). Sve do ulaska u poslednju četvrtinu meča prednost našeg tima ostala je mala, ali je u završnici kvalitet došao do izražaja i izborena je sigurna pobeda.\nNaredni meč srpski rukometaši će odigrati 16. januara u Izraelu, čiju će reprezentaciju ugostiti tri dana kasnije.\nNajbolji tim iz Grupe u junu će u baražu igrati sa nekom od lošije plasiranih ekipa sa Evropskog prvenstva u Norveškoj, koje će se igrati od 17. do 27. januara.\nSvetsko prvenstvo u Hrvatskoj održaće se od 16. januara do 1. februara 2009.


10 najboljih hotela u blizini: Arezzo Station - TripAdvisor\nTurizam u Santa Firmina\nHoteli u Santa Firmina\nNoćenja s doručkom u Santa Firmina\nRestorani u blizini: Santa Firmina\nMapa Santa Firmina\nSvi hoteli u Santa Firmina\nPovoljne ponude za hotele u Santa Firmina\nFid o putovanjima: Santa Firmina\nNajbolji hoteli u blizini: Arezzo Station, Santa Firmina\nSanta Firmina, Italija\nNoćenja s doručkom i pansionijoš 652\nKuća na selujoš 279\nSeoski posedjoš 155\nPrikladni za porodicu262\n50 km od lokacije Arezzo Station\nPrikaži 473 rezultata\n473 od 9.045 objekata odgovaraju vašim filterima. Obriši sve filtere\nFiltrirajHoteli50 km od lokacije Arezzo Station\n2,1 km od: Arezzo Station\nBr. 1 u pogledu odnosa cena/kvalitet od 373 hotela u Santa Firmina\n3,9 km od: Arezzo Station\nBr. 2 u pogledu odnosa cena/kvalitet od 373 hotela u Santa Firmina\n4,1 km od: Arezzo Station\nBr. 3 u pogledu odnosa cena/kvalitet od 373 hotela u Santa Firmina\n2,9 km od: Arezzo Station\nBr. 4 u pogledu odnosa cena/kvalitet od 373 hotela u Santa Firmina\n1,5 km od: Arezzo Station\nBr. 5 u pogledu odnosa cena/kvalitet od 373 hotela u Santa Firmina\n1,9 km od: Arezzo Station\nBr. 6 u pogledu odnosa cena/kvalitet od 373 hotela u Santa Firmina\n5,5 km od: Arezzo Station\nBr. 7 u pogledu odnosa cena/kvalitet od 373 hotela u Santa Firmina\n2,7 km od: Arezzo Station\nBr. 8 u pogledu odnosa cena/kvalitet od 373 hotela u Santa Firmina\n3,6 km od: Arezzo Station\nBr. 9 u pogledu odnosa cena/kvalitet od 373 hotela u Santa Firmina\n2,8 km od: Arezzo Station\nBr. 10 u pogledu odnosa cena/kvalitet od 373 hotela u Santa Firmina\nBr. 11 u pogledu odnosa cena/kvalitet od 373 hotela u Santa Firmina\nBr. 12 u pogledu odnosa cena/kvalitet od 373 hotela u Santa Firmina\n4,3 km od: Arezzo Station\nBr. 13 u pogledu odnosa cena/kvalitet od 373 hotela u Santa Firmina\n6,5 km od: Arezzo Station\nBr. 14 u pogledu odnosa cena/kvalitet od 373 hotela u Santa Firmina\nRigutino Est, 183, 52100, Arezzo, Italija\n7,4 km od: Arezzo Station\nBr. 15 u pogledu odnosa cena/kvalitet od 373 hotela u Santa Firmina\n6,6 km od: Arezzo Station\nBr. 16 u pogledu odnosa cena/kvalitet od 373 hotela u Santa Firmina\n8,1 km od: Arezzo Station\nBr. 17 u pogledu odnosa cena/kvalitet od 373 hotela u Santa Firmina\nBr. 18 u pogledu odnosa cena/kvalitet od 373 hotela u Santa Firmina\nVia Roma 8, 52041 Badia Al Pino, Italija\n9,6 km od: Arezzo Station\nBr. 19 u pogledu odnosa cena/kvalitet od 373 hotela u Santa Firmina\nLocalita Polvano 3, 52043, Castiglion Fiorentino, Italija\n13,4 km od: Arezzo Station\nBr. 20 u pogledu odnosa cena/kvalitet od 373 hotela u Santa Firmina\n13,9 km od: Arezzo Station\nBr. 21 u pogledu odnosa cena/kvalitet od 373 hotela u Santa Firmina


Stimulacije do 2.000 KM dijeljene bez obrazloženja - mojusk.ba\nSlužba za poslove sa strancima na osnovu uopštenih prijedloga i bez detaljnih obrazloženja u prošloj godini je isplatila 48.000 KM stimulacije za 96 zaposlenih u ovoj instituciji, navodi se u izvještaju o obavljenoj finansijskoj reviziji ove službe za 2017. godinu.\nPrema nalazima Kancelarije za reviziju institucija BiH, stimulacije isplaćene u toku 2017. za četvrtinu su više u odnosu na prethodnu godinu.\n“Iznos ukupno isplaćenih stimulacija po zaposlenom kreće se u rasponu od 143 KM za radnice na održavanju čistoće do 1.948 KM za stručnog savjetnika-inspektora za strance, koji obavlja poslove nepopunjenog radnog mjesta šefa kabineta direktora”, navodi se u izvještaju o reviziji.\nKonstatujući da su obrazloženja navedena u prijedlozima za stimulaciju u pojedinim slučajevima uopštena i bez detaljnijeg navođenja koji su konkretno radni zadaci ili poslovi povećanog obima bili osnov za isplatu revizori su preporučili da je ubuduće potrebno to promijeniti.\nSlužba za poslove sa strancima u 2017. godini za upotrebu službenih vozila potrošila je 141.419 KM, pri čemu su revizori utvrdili da kod evidentiranja računa za gorivo sistem internih kontrola nije zadovoljavajući.\nU izvještaju o reviziji ističe se da uz račune za gorivo nisu dostavljeni svi fiskalni računi koji su navedeni na računu za gorivo, da zbir fiskalnih računa dostavljenih uz račun ne odgovara iznosu i količini sa fakture, te da su na računima za gorivo iskazani i artikli koji nisu obuhvaćeni okvirnim sporazumom sa dobavljačem.\nPropusti su utvrđeni i u postupcima ugradnje rezervnih dijelova, zbog čega je preporuka da Služba za poslove sa strancima preciznije uredi procedure o načinu servisiranja vozila, redoslijed aktivnosti i obaveze zaposlenih u ovom procesu.\nNa osnovu pravilnika Savjeta ministara Službi za poslove sa strancima odobrena su četiri službena vozila, te 53 specijalizovana vozila.\n“Služba trenutno raspolaže sa 57 službenih vozila koja su, u skladu sa pomenutim pravilnicima, klasifikovana kao službena i službena specijalizovana vozila”, navodi se u izvještaju.\nRevizori su utvrdili da se službena i specijalizovana vozila koriste za dolazak i odlazak na posao.\n“Imajući u vidu činjenicu da se većina specijalizovanih vozila odnosi na putnička, neobilježena vozila, posebnu pažnju bi trebalo voditi upravo o njihovom korištenju. Korištenje specijalizovanih vozila bi trebalo biti u funkciji obavljanja poslova iz nadležnosti Službe što se ne može potvrditi na osnovu interne odluke Službe o korištenju vozila, a ni na osnovu načina korištenja ovih vozila”, upozoravaju revizori.\nPreporuka Kancelarije za reviziju institucija BiH jeste da Služba za poslove sa strancima preispita odredbe odluke o korištenju vozila i obezbijedi da se specijalizovana vozila koriste za namjene koje su određene podzakonskim propisima.\nRevizijom je utvrđeno da se u ovoj instituciji još ne upisuju svi podaci predviđeni u putnom nalogu za vozila: dnevna relacija, dnevna kilometraža, količina nasutog goriva, zbirno iskazana kilometraža na mjesečnom nivou, kao i podaci o licu koje upravlja vozilom i broj lica koja se prevoze.\n“Sve navedeno ukazuje na nedostatke u sistemu internih kontrola kod korištenja vozila čime se povećava rizik od nenamjenskog korištenja vozila i utroška sredstava. Takođe smo utvrdili da je prilikom nastanka materijalne štete na vozilu sačinjen policijski zapisnik, ali da nisu preduzete ostale radnje – utvrđivanje odgovornosti lica koje je upravljalo vozilom, utvrđene internim aktom Službe”, konstatuje se u revizorskom izvještaju.\nKancelarija za reviziju institucija BiH izdala je preporuku Službi za poslove sa strancima da obezbijedi sveobuhvatne evidencije o korištenju vozila na osnovu kojih se može potvrditi njihovo namjensko korištenje, te da je potrebno u potpunosti primjenjivati interna pravila Službe kojima su regulisani postupci u slučaju nastanka štete.\nIznošenje završnih riječi za slučaj "Sefić" odgođeno za 30. august


Karla del Ponte: Napredak Srbije spor, pozitivan ishod nije siguran\nGlavna tužiteljka Haškog tribunala Karla del Ponte ocenila je danas da je napredak u saradnji Srbije sa Tribunalom "prilično spor" i izrazila zabrinutnost da neće dovesti do "pozitivnog ishoda", odnosno hapšenja preostalih begunaca. Del Ponteova je ponovila da će ovog meseca Evropskoj uniji dostaviti sveobuhvatnu procenu saradnje Srbije sa Tribunalom.\n"Tokom mojih pslednjih poseta Beogradu, svi sa kojima sam se srela, i na političkom i na operativnom nivou, uveravali su me da je Beograd posvećen da u potpunosti saradjuje sa Tribunalom. Ja sam pozdravila tu proklamovanu posvećenost. Medjutim, premda smo u poslednja četiri meseca videli neke rezultate, napredak je prilično spor", naznačila je Del Ponteova u pisanoj izjavi.\nU izjavi, koju je novinarima pročitala njena predstavnica Olga Kavran, tužiteljka konstatuje da od vlasti Srbije "još uvek čekasdokumente, od kojih je neke zatražila prošle godine", kao i da su optuženi Ratko Mladić, Radovan Karadžić, Stojan Župljanin i Goran Hadžić još na slobodi.\n"Ja sam sve više zabrinuta da ovako spor napredak možda neće dovesti do pozitivnog ishoda. Zbog toga želim da ovom prilikom pozovem vlasti u Beogradu da preduzmu efikasniju akciju ka punoj saradnji sa Tužilaštvom", podvukla je Del Ponteova.\nOna je naglasila da "pre svega četvorica preostalih begunaca, a naročito Ratko Mladić, moraju biti pronadjeni i uhapšeni", ali i da svi dokumenti koje je Tribunal tražio moraju biti odmah dostavljeni.\n"Konačno, ja tražim i pun i bezuslovni pristup traženim vladinim arhivama", precizirala je Del Ponteova.\nTužiteljka je upozorila da bi odlaganje ispunjenja tih obaveza Beograda ugrozilo uspešno okončanje mandata suda, ali i "neizbežno dovelo u pitanje volju i sposobnost Srbije da ispuni obećanje da će u potpunosti saradjivati sa Tribunalom".\n"Ja se mnogo nadam da će vlasti u Beogradu učiniti sve što mogu da poštuju svoju izražena obećanja i ispune svoje obaveze prema Tužilaštvu tako što će u potpunosti saradjivati sa Tribunalom", zaključila je Del Ponteova.\nRasim Ljajić odbacio je kritike Karle del Ponte\nPredsednik Nacionalnog saveta za saradnju sa Haškim tribunalom Rasim Ljajić odbacio je kritike Karle del Ponte da je napredak Srbije u pogledu potpune saradnje sa tim sudom spor i da neće dovesti do pozitivnog ishoda. I u pogledu saradnje na lociranju preostalih haških optuženika, otvaranju arhiva i dostavljanja dokumentacije Srbija je ostvarila značajan napredak i pokazala apsolutnu odlučnost da sve što je potrebno Tribunalu bude dostupno, rekao je Ljajić i izrazio očekivanje da će izveštaj Karle del Ponte Evropskoj uniji biti mnogo izbalansiraniji od ove njene izjave.


Ultimatum Slovaka EU zbog ’’kvaliteta’’ proizvoda nadnacionalnih kompanija\nPremijer Slovačke Robert Fico dao je 18. jula Evropskoj komisiji i njenom šefu Žan-Klodu Junkeru rok do jeseni da počnu da rešavaju problem različitog sastava istih proizvoda za tržišta "stare" i "nove" Evrope i zapretio da bi Slovačka mogla da uvede jednostrani embargo i protera zapadne namirnice iz slovačkih restorana. Fico je na primeru ribljih štapića pokazao da za istu cenu i u istom pakovanju kupac u Austriji dobije 300 grama, a u Slovačkoj 280 grama, kao i da austrijski kupac dobije 65% mesa, a slovački svega 58%.\n"Zemlje Višegradske grupe su već ranije upozoravale na taj problem, ali mere Evropske komisije su nedovoljne. Komisija ima dovoljno informacija da, ako hoće, pripremi zakone kojima bi naredila da ko želi da prodaje proizvod u istom pakovanju, mora da ima isti kvalitet", kazao je Fico novinarima u Bratislavi.\nUpozorenje premijera i ultimatum Evropskoj komisiji da nešto preduzme do jeseni dolaze posle velikog zvaničnog testa u susednoj Češkoj gde je, na zahtev Ministarstva poljoprivrede, testiran 21 proizvod u varijantima za tržišta Nemačke, Austrije, Češke, Slovačke i Mađarske, čime se pokazalo da su na istoku Evrope samo tri bila istog kvaliteta kao za zapadna tržišta.\nČeški ministar poljoprivrede Marjan Jurečka predstavio je rezultate testa na ministarskom zasedanju u Briselu, a pred zapadnim kolegama se ogorčeno razmahivao s dve kutije ribljih štapića (prerađene zamrznute ribe za prženje) za nemačko i češko tržište - proizvodima koji su na testu najgore prošli.\nI premijer Fico je pred obraćanje novinarima takođe obavio "mali, lični test" u kupovinu namirnica.\nFico je pokazao da su ti riblji štapići istog naziva i internacionalnog proizvođača u istom pakovanju za austrijsko tržište imale 300 grama, a za slovačko 280 grama, da je austrijski kupac dobio 65% mesa, a slovački svega 58%, i sve ipak za istu cenu od 2,99 evra.\n"To prerasta u veliki međunarodni skandal, istu atmosferu osećam u susednim zemljama. Ne mogu da prihvatim da od Slovaka prave neke građane nižeg reda", rekao je Fico.\nSlovački premijer najavio je da će se nastojanja da i Poljaci, Česi, Slovaci i Mađari za isti novac dobiju pođednako kvalitetne proizvode kao Nemci, i da prestanu da budu "kanta za đubre Zapada" i nadnacionalnih kompanija, naći na dnevnom redu susreta premijera Višegradske četvorke u Budimpešti 19. jula.\nTakva mera, po rečima slovačkog premijera, mogao bi da bude embargo na pola godine na uvoz namirnica sa Zapada za ugostiteljske objekte, jer takva mogućnost, na određeni rok od šest meseci, postoji u propisima EU.\nDaša Pavlović, dopisnica agencije Beta\n’It’s food racism!’ New scandal erupts in the EU over NUTELLA\nIzvori: Express, Economist


PEN: Poništiti Konkurs grada Beograda | Kaleidoskop\nSrpski PEN centar saopštio je da izražava energičan protest povodom objavljenih rezultata Konkursa grada Beograda za podršku projektima u kulturi.\nKako se navodi u saopštenju, umesto da bude instrument kulturnog razvoja i da podstiče raznovrsnost i standarde kulturnog života u Beogradu, gradski Konkurs za podršku projektima u kulturi već nekoliko godina beleži promašaje.\n„Rezultati ovog konkursa pokazuju očigledan politički intervencionizam u pitanjima kulture, jer počivaju na netransparentnoj proceduri, arbitrarnim odlukama i podsticanju projekata i organizacija koje ne ostavljaju nikakav trag u kulturi Beograda“, navode iz PEN centra.\nSrpski PEN centar navodi da je prinuđen da obavesti javnost da odluke komisija grada Beograda, u najvećem broju slučajeva, ne održavaju realno stanje beogradske kulturne scene.\n„Naprotiv, namerno zaobilaženje nekih delatnosti čini da su te odluke suštinski usmerene protiv interesa savremene beogradske i srpske kulture. Oni koji učestvuju u takvom odlučivanju, bilo kao članovi komisija, bilo kao predstavnici Sekretarijata za kulturu i uprave grada Beograda, biće po tim odlukama upamćeni“, ističe se u saopštenju.\nNijedan projekat kojim je konkurisao Srpski PEN centar na Konkursu grada Beograda za podršku projektima u kulturi nije podržan, saopštio je taj centar i dodao da „već tri godine zaredom grad Beograd uskraćuje svaku podršku Srpskom PEN centru na Konkursu za podršku projektima u kulturi“.\nKako navodi, to je samo jedan primer kako su mnoge relevantne asocijacije, reprezentativne po svom radu u kulturi, izložene sistematskoj marginalizaciji.\nSrpski PEN centar naglašava da nikada ne bi protestovao protiv bilo koje odluke nekog nadležnog organa, čak i kada bi je smatrao nepravednom ili neutemeljenom, ukoliko bi podrška bila data nekom drugom relevantnom i za savremenu kulturu značajnom projektu. Ali marginalizacija vrhunske kulture, uz podsticanje projekata i asocijacija koje ni na koji način ne doprinose relevantnom savremenom kulturnom životu, ne smeju ostati prećutani.\nU saopštenju se dodaje da je Srpski PEN centar i ranije upozoravao da su neutemeljene odluke i prolitički protekcionizam duboko štetni po savremenu kulturu i društvo u celini. „Ako se takav odnos prema kulturi uporno primenjuje godinama, šteta je utoliko veća“, ističu oni.\nMali budžet za kulturu pokazuje suštinsko nerazumevanje za nju, a netransparentna raspodela i tako ograničenog budžeta, lišena ozbiljnih kriterijuma, manifest je nipodaštavanja vrhunske savremene kulture, a naročito gušenja nezavisne kulturne scene, smatraju iz Srpskog PEN centra.\nOni su pozvali kulturnu javnost da zahteva obnovu dostojanstva institucije javnih i transparentnih konkursa za podršku svim delatnostima kulture.\n¶ MUTNI REZULTATI GRADSKOG KONKURSA ZA KULTURU ¶\nPovodom rezultata Konkursa grada Beograda za podršku projektima u kulturi, Srpski PEN centar traži da Sekretarijat za kulturu objavi imena članova komisija koje su predložili ovakve odluke o raspodeli sredstava, kao i obrazloženja donetih odluka, naglašeno je u saopštenju.\nSrpski PEN centar traži i da Ivan Karl, gradski sekretar za kulturu, javno iznese i obrazloži svoj stav o rezultatima i načinu na koji je sprovedena procedura Konkursa grada Beograda za podršku projektima u kulturi.\nU saopštenju se zahteva i poništenje Konkursa grada Beograda za podršku projektima u kulturi, zbog očigledno štetnih posledica koje je izazvao, netransparentne procedure i formalno-pravnih ogrešenja, kao i da se hitno raspiše novi konkurs koji bi počivao na transparentnoj proceduri, dok bi njegove odluke bile utemeljene isključivo na vrednosti i značaju podnetih projekata.


Ukrajinski ministar spoljnih poslova Dmitro Kuleba je u telefonskom razgovoru 1. marta zatražio od kineskog kolege da iskoristi veze Pekinga sa Moskvom da zaustavi rusku vojnu invaziju na svog suseda, navodi se u saopštenju ukrajinskog ministarstva spoljnih poslova, a javlja Rojters.\nKina, koja se poslednjih godina zbližila sa Moskvom, a takođe ima i srdačne diplomatske veze i jake trgovinske veze sa Ukrajinom, odbila je da osudi napad Rusije na tu zemlju ili da njene akcije tamo nazove invazijom.\nRazgovor između ukrajinskog i kineskog zvaničnika prvi je zvanični dijalog od napada Rusije na njenog suseda 24. februara.\nVang je ponovio poziv Kine za rešenje krize kroz pregovore, rekavši da podržava sve međunarodne napore koji bi mogli da pomognu u postizanju političkog rešenja, navodi se u saopštenju kineskog Ministarstva spoljnih poslova.\nU januaru je kineski predsednik Si Đinping obeležio 30 godina veza sa Ukrajinom, pozdravivši „produbljivanje političkog međusobnog poverenja“ između dve zemlje.\nRusija svoje akcije u Ukrajini naziva „specijalnom operacijom“ za koju kaže da nije osmišljena da okupira teritoriju, već da uništi vojne kapacitete njenog južnog suseda i zarobi one koje smatra opasnim nacionalistima.


Rezultati CESID-a: Za predlog ustava glasalo 51,4 odsto od ukupnog broja birača\nNovi ustav Srbije potvrđen je na referendumu, i za njega je glasalo oko 94.000 više ljudi nego što je bio zakonski minimum, pokazuju rezultati CESID-a na osnovu reprezentativnog uzorka sa 600 biračkih mesta. Za ustav je glasalo 51,4 odsto od ukupnog broja birača, saopštio je Zoran Lučić iz CESID-a na konferenciji za novinare u beogradskom Medija centru. Prema podacima CESID-a, glasao je 3.541.281 birača, odnosno 53,3 odsto, a "da" je zaokružilo 3.415.354 birača, odnosno 51,4 odsto od ukupnog broja birača. To je oko 94 hiljade više od neophodnog minimuma. Najveći odziv bio je na Kosovu - 90.036, odnosno 90,1 odsto, a najmanji u Vojvodini - 45,9 odsto. U Vojvodini je za ustav glasalo 42,7 odsto od ukupnog broja birača. U Beogradu je odziv bio 53,1, a za ustav je glasalo 51,8 odsto od ukupnog broja. U centralnoj Srbiji glasalo je 56,1 odsto, a za ustav 54,6 odsto. Da bi Ustav bio potvrđen bilo je potrebno da za njega glasa više od 50 odsto birača upisanih u birački spisak, odnosno najmanje 3.319.693 birača. U birački spisak upisano je ukupno 6.639.385 građana koji su 28. i 29. oktobra od 7 do 20 sati glasali na 8.385 biračkih mesta.\nVojislav Koštunica: Ustav neće biti predmet osporavanja\nPremijer Srbije Vojislav Koštunica izjavio je večeras da je potvrđivanje novog ustava na referendumu "pobeda Srbije". Novi ustav, kazao je Koštunica, neće biti predmet osporavanja, pripisivan nekoj stranci, vladi ili ličnosti, već će iza sebe imati narod Srbije. Ustav će početi da živi pun život kada nastanu institucije na novim izborima, sa novim zakonima koji će upotpuniti postojeće i koji proizilaze iz novog ustava, rekao je Koštunica novinarima u Vladi Srbije. Koštunica je izbegao da direktno odgovori na pitanje da li bi u decembru trebalo da budu održani i predsednički i parlamentarni izbori. On je naveo da će od sutra početi rad kako bi Ustav "počeo svoj život usvajanjem Ustavnog zakona". Sa novim ustavom Srbija je jača, ustav stavlja do znanja da je Srbija demokratska i pravna država, ustav, pozivajući sa na međunarodno pravo, još jednom kaže da je Kosovo sastavni deo Srbije, rekao je Koštunica.\nBoris Tadić čestitao usvajanje novog Ustava Srbije\nPredsednik Srbije Boris Tadić izjavio je da usvajanje novog Ustava predstavlja "jako dobru vest" i čestitao je građanima Srbije na takvoj odluci.\n"Skoro četiri miliona građana Srbije je glasalo za novi Ustav. To je jako dobra vest i čestitam građanima na toj odluci i na Novom ustavu", rekao je Tadić.\nPredsednik Srbije je izjavio i da očekuje od nadležnih institucija - Republičke izborne komisije da urade sve u proceduralnom smisli kako ni trunka sumnje ne bi pala na referendum.\n"Građani su odlučili da daju podršku evropskoj Srbiji i da jedan posao ostavimo iza nas, to je donošenje novog Ustava. Voleo bi hkada ne bi previše slavili u ovom danu nego kada bismo mislili o sutrašnjim obavezama", izjavio je Tadić.\nNajveća vrlina novog Ustava je to što smo ostavili Miloševićevo doba iza nas, doba koje nas nije proslavilo ni kao doba ni kao narod i što otvara nove mogućnost za Srbiju - Srbiju budućnosti, istakao je predsednik Srbije. On je istakao i da moraju biti raspisani novi izbori u Srbiji kako bi, ne samo ustavom, već i novom demokratskom vladom, doprineli političkoj stabilnosti zemlje, regiona i Evrope. Naš krajnji politički cilj nije samo ustav već evropski, bolji život naših građana i konačano članstvo u EU, istakao je Tadić.\nMilan Ivanović: Usvajanje Ustava pobeda Srbije\nPredsednik Srpskog nacionalnog veća severnog Kosova i Metohije Milan Ivanović izjavio je večeras da je potvrđivanje Ustava "velika pobeda Srbije, a posebno Srba" u Pokrajini.\n"Dobili smo novi, demokratski Ustav, a uspeh referenduma važan je i zbog rešavanja budućeg statusa Kosova. Građani Srbije su se izjasnili da su državni i nacionalni interesi potvrđeni, integritet Srbije je očuvan, a na političkoj margini ostali su oni koji su vodili antireferendumsku kampanju, ali i oni koji su se zalagali za albanske ciljeve", rekao je Ivanović novinarima. Prema njegovim rečima, to je i poruka međunarodnoj zajednici da se do rešenja za Kosovo "mora doći kompromisom u okviru suverene Srbije".\nLeon Kojen: Ustav doprinosi rešavanju kosovskog problema\nKoordinator beogradskog pregovaračkog tima za pregovore o statusu Kosova Leon Kojen izrazio je večeras nadu da će potvrđivanje novog Ustava doprineti da se kosovski problem rešava "kako se Srbija nada da će biti rešen". Kojen je rekao da Srbija sada, prvi put od kada je samostalna država, ima "pravu institucionalnu osnovu kojom može da rešava i problem Kosova, ali i da ide evropskim putem". Prema njegovim rečima, u Srbiji preostaje da se urade još neki teški poslovi - usvajanje ustavnog zakona i raspisivanje predsedničkih i parlamentarnih izbora. Kojen je dodao da treba da budu usvojeni i zakoni koji će omogućiti lokalne i pokrajinske izbore.Kojen je dodao da nema razloga da usvajanje novog Ustava ne bude prihvaćeno dobro u međunarodnoj zajednici.\nBojan Pajtić zadovoljan odzivom Vojvođana na referendumu\nPredsednik Izvršnog veća Vojvodine Bojan Pajtić izrazio je večeras zadovoljstvo uspehom referenduma o novom ustavu Srbije i ocenio da taj akt Vojvodini donosi znatno veća finansijska sredstva.\n"Zahvaljujem svim građanima Vojvodine što su, uprkos brojnim dezinformacijama i snažnoj antireferendumskoj kampanji, prepoznali prednosti koje novi Ustav donosi našoj Pokrajini i u ogromnom broju, većem nego što je bilo ko očekivao, potvrdili najviši pravni akt naše države", naveo je Pajtić u saopštenju za javnost.\nPajtić je ocenio da novi Ustav prekida "decenijsku praksu" po kojoj je veliki deo novca vojvođanskih poreskih obveznika odlazio u druge delove države.\nG17 plus i SPO zadovoljni potvrdivanjem referenduma\nFunkcioneri Srpskog pokreta obnove i G17 plus Srđan Srećković i Suzana Grubješić izrazili su večeras zadovoljstvo zbog potvrđivanja novog Ustava Srbije. Potpredsednik SPO-a Srđan Srećković rekao je Radio televiziji Srbije da je potvrđivanjem novog ustava skinuto jedno važno pitanje sa dnevnog reda. Srbija je posle 60 godina dobila prvi demokratski ustav, rekao je on, dodavši da sada treba da se prione na rešavanje problema koje država ima. član Predsedništva G17 plus Suzana Grubješić istakla je da je ta stranka zadovoljna što je većina građana Srbije ozbiljno shvatila referendum i glasala za potvrđivanje ustava.\nMilica Delević-đilas: Ustav korak napred samo ako rešimo problem\nProfesor Fakulteta političkih nauka Milica Delević-đilas ocenila je večeras da će novi Ustav biti korak napred samo ako Srbija završi saradnju sa Hagom i reši pitanje Kosova. Delević-Djilas je u Medija centru ocenila da će novi Ustav biti značajan za međunarodni položaj Srbije samo ukoliko politička elita Srbije uspe da završi saradnju sa Haškim tribunalom, uhapsi Ratka Mladića i rešava pitanje Kosova. Sama činjenica da je Ustav donet izjašnjavanjem natpolovične većine ukupnog broja birača u Srbiji ne menja položaj Srbije u pregovorima o budućem statusu Kosova, ako ne bude završena saradnja sa Haškim tribunalom i rešavani svi drugi problemi, istakla je ona.\n"Međunarodni položaj zemlje biće bolji u onoj meri u kojoj se Srbija okrene rešavanju problema", kazala je Delević-Djilas.\nLDP: 49,7 odsto\nPredlog ustava nije dobio zakonom propisanu podršku, jer je uz sve manipulacije i pritiske, na glasačka mesta izašlo svega 49,7 posto birača, naveo je Čedomir Jovanović iz LDP-a. Novinarima su prikazana tri video snimka, na kojima su aktivisti LDP-a, u akciji dokazivanja postojanja manipulacija, bez ikakvih ličnih dokumenata glasali u tuđe ime u opštinama Stari Grad i Vračar, u centru Beograda. Jovanović je istakao da su u pitanju samo prvi dokazi referendumske krađe kojima raspolaže antireferendumski blok stranaka. Kontrolori LDP-a podneli su više hiljada prigovora na tok referendumskog procesa. Jovanović je rekao da je LDP obavestio posmatrače Saveta Evrope, Ruske dume i Cesida o svim zabeleženim nepravilnostima.


Groznica zbog Bregzita i zalihe tope cenu nafte | Kamatica\nPočetna > vest > Groznica zbog Bregzita i zalihe tope cenu nafte\nGroznica zbog Bregzita i zalihe tope cenu nafte\nTekst objavljen: 15.06.2016 11:17\nCene nafte nastavile su da slabe i danas pošto raste strah trgovaca zbog šansi da Britanija napusti Evropsku uniju, a vest o neočekivanom skoku američkih zaliha upalila je znak za uzbunu zbog mogućeg produžavanja perioda globalno prevelike ponude ove sirovine.\nNakon što su se cene gotovo udvostručile u odnosu na februar ove godine, dotakavši prošle nedelje najviši nivo u više meseci, "crno zlato" je počelo da tone zajedno sa tržištima akcija zbog zabrinutosti u pogledu globalnih perspektiva rasta i britanske budućnosti u EU.\nAmerička "laka" nafta WTI pala je za 69 centi (1,42 odsto), i trgovana je na nivou od 47,80 dolara za barel, što je najniža cena ovog meseca, a severnomorska sirova nafta "brent" je oslabila za 71 cent (1,42 odsto) na 49,12 dolara, dotakavši tronedeljni minimum, izveštava agencija AFP.\nNafta WTI je izgubila 7,5 procenata u odnosu na prošlonedeljni 11-mesečni maksimum, dok se "brent" spustio za 5,5 odsto u odnosu na svoj osmomesečni najviši nivo.\nPritisak na prodaju nastao je u utorak nakon što je Međunarodna agencija za energiju (IEA) saopštila u svom mesečnom izveštaju da očekuje rast globalne tražnje za sirovom naftom ove i iduće godine, ali da će velike zalihe ograničiti buduće cenovne dobitke.\n"Postoje ogromne nagomilane zalihe koje treba raščistiti", navela je IEA, dodajući da će to "verovatno umanjiti izglede za značajan rast cena nafte".\nPosle toga usledila je vest Američkog instituta za naftu da podaci iz te industrijske grupacije u SAD pokazuju rast zaliha od 1,2 miliona barela prošle nedelje, pomutivši prognoze o padu.\nTrgovci sada čekaju zvaničan izveštaj o američkim zalihama nafte koji treba da bude objavljen kasnije danas, kao i saopštenje nakon završetka dvodnevnog sastanka Federalnih rezervi.\nS nestrpljenjem se očekuje i ishod sednice o monetarnoj politici Banke Japana, koja sutra završava rad, kako bi se videlo da li će biti uvedene nove podsticajne mere.\nNa tržištima širom sveta vlada nervoza zbog nedoumice da li su vlade sposobne da se nose sa globalnim usporavanjem, koje je pogoršano narastajućim osećanjem da će Britanija glasati za izlazak iz EU. Akcije na svetskim tržištima su izgubile više od 2.000 milijardi dolara vrednosti u poslednjih nedelju dana.\n"Na tržištu nafte vlada neizvesnost i mnogi trgovci su u potrazi za sigurnim utočištima", kaže analitičar za naftu i gas u kompaniji BMI Risarč, Piter Li, navodi francuska agencija.\npada cena nafte američka nafta cena nafte


Srbija korak bliže EU - Bizlife.rs\n18:42 Brisel, 10/12/2018\nKomesar Johanes Han izjavio je da je Srbija otvorila dva nova poglavlja jer je postignut dobar napredak u oblasti ekonomske i monetarne politike i u oblasti statistike.\nNapredak u Poglavlju 17 (ekonomska i monetarna politika) i Poglavlju 18 (statistika) je ključan za dalje strukturne reforme i ekonomski rast u Srbiji, naveo je. „Sadašnji rast je dobar, strukturne reforme daju rezultate, ali moraju da se očuvaju“, dodao je evropski komesar.\nZahtevi iz poglavlja 12 traže da Srbija pripremi svoj godišnji budžet i reforme na jedan transparentan način u konsultaciji sa EU, dodao je.\nBudžetska transparentnost, predvidljivost u zakonodavnom segmentu i odlučno sprovođenje reformi doneće dugoročni rast i otvaranje radnih mesta. Strukturne reforme moraju da budu praćene dobrim statistikama, navodi Han.\nHan kaže da su srpske statističke baze podataka jedne od najsveobuhvatnijih u regionu, međutim navodi da su potrebni dalji napori u izveštavanju o ključnim makroekonomskim indikatorima i strukturi ekonomije.\nKvalitet je važniji od brzine, istakao je Han koji je dodao da su reforme o vladavini prava u srži proširenja, ističući da o tome nema pregovora. Srbija se približlila još jedan korak ulasku EU, istakao je Han.\nMinistarka za evropske integracije Jadranka Joksimović kaže da su to važna poglavlja kojima se potvrđuje da je Srbija i do sada bili uspešna u ekonomskim perfomansama.\nŠto se tiče Poglavlja 18, želimo da uvedemo nova istraživanja u naš statistički sistem, da izmerimo i uporedimo gde smo u odnosu na kvalitet života naših ljudi, ciljeve održivog razvoja – da imamo realnu sliku gde smo u odnosu na ono što su standardi u EU, navela je ministarka.\n„Ako me pitate da li smo zadovoljni, ja mislim da smo mogli da otvorimo i više. Mislim da smo imali značajne, suštinske rezultate u oblasti napretka u vladavini prava“, rekla je ministarka.\nevropska unija Srbija jadranka joksimović poglavlje johanes han pregovor


Rim: Prikazan film o italijanskim dobrovoljcima u odbrani Srbije - Diplomatic portal\nVesti iz Ministarstva spoljnih poslova Republike Srbije Rim: Prikazan film o italijanskim dobrovoljcima u odbrani Srbije\nRim: Prikazan film o italijanskim dobrovoljcima u odbrani Srbije\nFilm „Sedmorica sa Drine” i o herojskom činu sedmorice Italijana, dobrovoljaca u Prvom svetskom ratu, koji su zajedno sa srpskom vojskom učestvovali u odbrani Srbije, prikazan je u Ambasadi Srbije u Rimu.\n„Sedmorica sa Drine” reditelja Nikole Lorencina, svedoči o italijanskim dobrovoljcima na visu Babina glava, iznad reke Drine, poslednjeg dana Cerske bitke. Na spomen ploči junacima Cerske bitke, na Tekerišu, uklesana su njihova imena: braća Čezare i Ugo Kolica, Arturo Reali, Mario Korvizieri, Frančesko Konforti, Nikola Goreti i Vinćenco Buka.\nU pozdravnoj reči ambasador Goran Aleksić podsetio je prisutne na nedovoljno poznate veze između srpskog i italijanskog naroda, zaboravljene vrednosti i visoka moralna načela italijanskih dobrovoljaca, koja su vredna pamćenja i poštovanja. Takođe, zahvalio se naporima pojedinaca i institucija koji su bili angažovani na stvaranju filma.\nProjekciji su prisustvovali predstavnici italijanske vojske, institucija, vojnog arhiva, udruženja srpske dijaspore u Rimu, udruženja Nacionalna koordinacija za Jugoslaviju – Onlus, Uprave za dijasporu i Srbe u regionu Ministarstva spoljnih poslova Republike Srbije i brojni prijatelji Ambasade.\nFilm je urađen u produkciji Vojno-filmskog centra „Zastava film”, a snimanje su pomogli Ministarstvo odbrane i Ministarstvo kulture i informisanja Republike Srbije, kao i Generalštab Oružanih snaga Italije.


Kuvana psenica, spas za svaku zenu\nTema: Kuvana psenica, spas za svaku zenu\n27.03.2019, 21:06 #1\nKuvana pšenica, spas za svaku ženu\n- Kuvana pšenica sadrži lignane, fitonutritijente koji imaju antikancerogeno dejstvo, a naučna istraživanjasu pokazala da ovo posebno važi za kancer dojke. Jedna studija je pokazala da konzumacija male doze integralnih pšeničnih mekinja dnevno može da smanji koncentraciju žučne kiseline i bakterija u stolici, za koje se smatra da mogu da budu podstrekači karcinoma debelog creva.\n- Upotreba integralne kuvane pšenice može da pomogne u regulisanju i održavanju telesne težine, jer sprečava pojavu metaboličkog sindroma sakupljanja masti u predelu stomaka, a istovremeno pruža optimalnu količinu dobrog holesterola, triglicerida i održava krvni pritisak.\n– Kuvana pšenica obiluje betainom, korisnim sastojkom koji igra važnu ulogu u ublažavanju hroničnih upalnih procesa.\n- Integralna pšenica, posebno mekinje, deluju kao prirodan laksativ, budući da su bogate boljnim vlaknima, fosforom i B vitaminima.\n27.03.2019, 21:09 #2\nObična pšenica leči atritis i reumu: Popijte ovo i zaboravite na bolove u kostima!\n500 g pšenice, 200 ml meda i voda.


Ključne teme – Semenarska Asocijacija\nPredstavljajući značaj semenarskog sektora kroz ključne teme, Semenarska Asocijacija Srbije ukazuje “gde smo” i “kuda dalje”, dajući rešenja za poboljšanje semenarskog sektora Srbije.\nSemenarski sektor Republike Srbije\nSAS poziva na akciju, sa jednim ciljem: Da Republika Srbija postane jedna od veoma stabilnih i konkurentnih država u regionu, sa značajnim prosperitetom u oblasti poljoprivrede, odnosno semenarstva i usklađenom politikom i zakonskom regulativom sa EU, te da postane mnogo jači partner u međunarodnom prometu semena.\nLista predloga za semenarski sektor_SAS\nStrategija razvoja semenarstva u Srbiji_2014\nLista predloga za diskusiju i predstavnici SAS_Ministarstvo\nOplemenjivanje, inovacije, upotreba sertifikovanog semena\nZalažemo se za nauku – istraživači i oplemenjivači predstavljaju svoje inovacije, njihove prednosti i koristi za poljoprivredne proizvođače i za čitav sektor poljoprivrede. Asocijacija organizuje radionice i seminare za sve zainteresovane strane u cilju podizanja svesti o važnosti oplemenjivačkih inovacija za efikasnost u poljoprivredi. Ključna tema je značaj upotrebe sertifikovanog semena i ulaganja u istraživanje.\nDopis sertifikovano seme_2020_Brnabic\nZakljucci Okruglog stola Dalji koraci podrške upotrebi sertifikovanog semena\nGUBICI R. SRBIJE, Dopis SAS_Sertifikovano seme_Ministarstvo polj\nRazvoj i jačanje međunarodne saradnje\nAsocijacija predstavlja semenarski sektor Republike Srbije ali isto tako, prenosi informacije i sva aktuelna dešavanja u semenarskoj industriji EU i na međunarodnom nivou. Ovo je veoma značajno za domaći semenarski sektor, kao i za delatnost članica Asocijacije. Razvoj i jačanje međunarodne saradnje, Asocijacija ostvaruje u dva pravca:\nEuroseeds/ISF – Učešće u aktivnostima radnih grupa i sekcija, kao i učešće na Godišnjem kongresu ovih Asocijacija\nReport Euroseeds Board_SAS\nNSA – Saradnja sa nacionalnim asocijacijama iz država koje predstavljaju interesne regione za članove Asocijacije, poslovno povezivanje sa kompanijama iz interesnih regiona, uz informaciju o sigurnosti partnerstva sa istim.


Vesti online / Sport / Fudbal / Binić podnosi prijavu: Vučelić mora da dokaže svoje tvrdnje\nBinić podnosi prijavu: Vučelić mora da dokaže svoje tvrdnje\nČlan Izvršnog odbora Fudbalskog saveza Srbije (FSS) zadužen za regularnost takmičenja Dragiša Binić podneće prijavu protiv predsednika Partizana Milorada Vučelića zbog izjave da u Srbiji "nameštaju utakmice i da je sa time upoznata i UEFA".\nyoutube.com/ Insajder Video\n- Vučelić je izneo teške optužbe koje svakako zahtevaju reakciju svih nadležnih organa. Zbog toga, u ime istine i regularnosti, zahtevam da Vučelić posle svega izrečenog upozna policijske organe sa svojim saznanjima, nadam se i konkretnim dokazima. A, ja ću kao osoba zadužena za regularnost ispred Izvršnog odbora protiv njega podneti prijavu disciplinskim organima FSS jer prosto je neprihvatljivo i pravilnikom kažnjivo da neko iz samo njemu znanih pobuda na ovakav način skrnavi domaći fudbal - rekao je Binić.\nFUDBAL "Orlići" sa Rusima i Poljacima u kvalifikacijama za sledeće EP\nFUDBAL Binić: Drago mi zbog Zvezde, odluka UEFA potvrda ugleda FSS\nFUDBAL UEFA pokrenula istragu zbog utakmice Proleter - Radnički Niš\nFUDBAL FSS pod nadzorom UEFA, obaveznih 250.000 evra


Eko akcija: Vlada FBiH koristi pandemiju kako bi nastavila isplatu poticaja za male hidroelektrane\nPetak, 18 Juna\nDušanka Majkić: Crnogorci, nećemo vam zaboraviti!\nSprema li se afera “Asim 2” u KO SDA USK\nSLIKA OVE BOSANSKE MUČENICE TREBALA BI BITI I U UN-u I U BRUXELLESU\nMile Turčine i markice si dobio\nKUM – ZELENA EMINENCIJA KRAJIŠKE SDA\nPreminuo pjevač Novica Zdravković i brat legendarnog Tome\nYou are at:Home»Vijesti»Eko akcija: Vlada FBiH koristi pandemiju kako bi nastavila isplatu poticaja za male hidroelektrane\nBy ameldin\t 30. Marta 2021. Nema komentara\nIz udruženja “Eko akcija” su kazali da je Federalna vlada iskoristila trenutak pandemije, da uputi u hitnu proceduru izmjene zakona kojima bi omogućila vlasnicima mini hidroelektrana da se i dalje bogate na račun države i svih nas.\nKako su naveli iz ovog udruženja, pred zastupnicima Parlamenta Federacije BiH, trebale bi se naći izmjene Zakona o korištenju obnovljivih izvora energije koje će, kako navode, omogućiti nastavak isplate poticaja za mini hidroelektrane.\n“Pred zastupnicima Parlamenta Federacije BiH sutra će se naći hitne izmjene Zakona o korištenju obnovljivih izvora energije da bi se iz kase državnih elektroprivreda nastavili isplaćivati izdašni poticaji za male hidroelekrane i nakon što se okonča period od 12 godina tokom kojeg imaju pravo na garantovanu cijenu. Ova izmjena je pokušaj da se za sedamnaest MHE, kojima ove godine ističe period od 12 godina izdašne garantovane cijene, obezbijedi nastavak profitiranja od državnog finansiranja”, navode iz Eko akcije.\nZbog navedenih aktivnosti, predstavnici grupa i udruženja za zaštitu rijeka Bosne i Hercegovine, najavili su obraćanje medijima ispred Parlamenta Federacije BiH 30. marta.\n“Od Vlade Federacije BiH tražimo da u proceduru hitno uputi novi Nacrt Zakona o korištenju OIE i EK koji je pripremljen još 2019. godine. Nacrt bi trebao korjenito transformisati dosadašnji sistem poticaja, u skladu s ugovornim obavezama koje nalaže naše članstvo u Energetskoj zajednici i zakonodavstvo Evropske unije u ovoj oblasti”, stoji u saopćenju udruženja.\nOsim ovih zahtjeva, iz Eko akcije su naveli kako od Vlade Federacije BiH traže hitne izmjene Zakona o električnoj energiji.\n“Pored toga od Vlade Federacije BiH tražimo da u proceduru hitno uputi izmjene Zakona o električnoj energiji u FBiH kojima bi se potpuno onemogućilo izdavanje energetskih dozvola za nova postrojenja malih hidroelektrana. To je najmanje što mogu učiniti nakon nakon što su svojim odlukama nepovratno uništili stotine kilometara naših rijeka”, navodi se.\n“Ovom prilikom podsjećamo Zastupnički dom Parlamenta FBiH na izričitu zabranu daljnje izgradnje MHE koju su usvojili prošle godine. Iako se ovdje radi o već izgrađenim MHE, naglašavamo da je protivno duhu zabrane i općem stavu Parlamenta o MHE da se zaustavi velikodušno nagrađivanje ubica naših rijeka. Podrška ovom sramotnom planu Vlade FBiH samo će dodatno ohrabriti lobije ulagača u MHE da u potpunosti obesmisle donesenu zabranu. Odbijanje plana poslalo bi jasnu poruku o čvrstoj opredijeljenosti Parlamenta za učinkovito sprovođenje zabrane”, stoji u zaključku saopćenje udruženja “Eko akcija”


Baza poslovne saradnje i komercijalnih profila - Eunors.org\nYou are here: Početna / USLUGE / Baza poslovne saradnje i komercijalnih profila...\nEEN pruža podršku poslovnim subjektima u procesu ostvarivanja poslovne saradnje sa partnerima iz drugih zemalja. Ovu podršku ostvarujemo uz pomoće baze ponude i tražnje poslovne saradnje koja sadrži hiljade profila preduzeća koja traže poslovne partnere.\nPodrška podrazumijeva kreiranje profila sa relevantnim informacijama o ponuđenoj ili traženoj poslovnoj saradnji, vrsti saradnje i karakteristikama potencijalnih partnera koji se traže. Mogući vidovi poslovne saradnje su posredovanje, zastupanje, distribucija, zajedničko ulaganje, franšiza, proizvodnja ili usluga, investicija i akvizicija.\nNakon pripreme profila, osoblje mreže pretražuje bazu ponude i tražnje poslovne saradnje i promoviše profile internim kanalima mreže.\nZainteresovanim privrednim subjektima nudimo mogućnost redovnog dobijanja informacija na adresu elektronske pošte o ponudi i tražnji poslovne saradnje.\nZa ulazak u bazu i dobijanje informacija o ponudi i tražnji poslovne saradnje potrebno je ostvariti kontakt sa lokalnim predstavnicima Mreže i popuniti obrazac koji možete preuzeti ovdje : link 1 i link 2.


NACIONALISTIČKE TEME DPS-a i CRNOGORSKE: Bajata priča političkih gubitnika – Volim Podgoricu\nPočetna/Najčitanije/NACIONALISTIČKE TEME DPS-a i CRNOGORSKE: Bajata priča političkih gubitnika\nCarević Foto Hari Marković\nKoalicije ”Marko Bato Carevć – Za budućnost’ Budve” saopštila je da “OKG DPS sa državnog nivoa, uporno plasira preko svojih lokalnih poslušnika teme koje nemaju nikakve veze sa lokalnim izborima”.\nNavode da je to,”taktika” koja je zauzeta ne bi li se napravila predreferendumska atmosfera u trenutku kada je DPS pritisnut ekonomskom propašću države koju je sam izazvao.\n“Ekonomija se urušila, javni dug је astronomski, paketi pomoći ismijavanje građana, sezona је “pukla “ najviše zbog nerazumnih odkuka NKT-a, a DPS bi da priča o partizanima i četnicima.\nOKG DPS direktno ili preko svojih satelita šalje poruke koje prepadaju, izazivaju nesigurnost, zastrašuju, izazivaju podjele i mržnju, što je zakonom zabranjeno. Režim svoju ugroženost i evidentan poraz na izborima poredstavlja javnosti kao ugroženost države poistovjećujući ih, što je notorna neistina i laž u propagandne svrhe. Smjenjuju upravne odbore i savjete bez ijednog pravnog osnova, uvode partijsku diktaturu, plata nema, zadužiće opet grad po nalogu centrale – a stvaranjem podjela pokušavaju da prikriju svoju nesposobnost i nepočinstva.\nKada nemate viziju, ideje i znanje da vodite neku lokalnu zajednicu, ostaje vam jedino politikanstvo, lov u mutnom i gruba šovinistička retorika ne bi ste li obezbijedili podršku. Zauzimanje vlasti i fotelja je glavni projekat izbornog programa DPS-a”, navode iz budvanske koalicije.\nIzazivanje, kako kažu, netrpeljivosti i mržnje radi polarizacije biračkog tijela u svrhu sticanja političkih poena i podrške na izborima stara je retrogradna DPS politika: “zavadi pa vladaj”. DPS direktno ili preko svojih trabanata šalje poruke podjela i mržnje.\n“Država Crna Gora je nezavisna je i međunarodno priznata, članica je Ujedinjenih nacija, što je činjenica koju nijedan učesnik na izborima ne osporava. Očigledna je taktika OKG Pendrek & Pajser koalicije – kad ne znaš što ćeš, pričaj o nacionalizmu.\nCrnogorskoj i gospođi Ivanović je jedini put da pričom o nacionalnim interesima opravda politički brlog koji su sami napravili i ugasili partiju otjeravši skoro sve njene članove.\nUmjesto da pričaju o razvoju Budve, da se pokaju za korupcionaške afere svojih prethodnika i ograde se od njih misle da će staviti šapu na Budvu sa “starom ekipom”. Prevarili su se.\nGrađani Budve na ovakve prazne priče DPS i satelita neće nasjesti. Izabraće one ljude koji su preporodili Budvu nakon gotovo tridesetogodišnje pohare i glasaće za pobjedničku koaliciju – Marko Bato Carević – Za budućnost Budve!”, zaključuju iz Koalcije ”Marko Bato Carevć – Za budućnost’ Budve”.\nBudva Marko Bato Carević\nMARKOVIĆ: U Andrijevicu uloženo više od 2,5 miliona eura u protekle tri ipo godine


12 TAČAKA NA DNEVNOM REDU 13. SEDNICE SKUPŠTINE GRADA - SDPlus\nOdbornici skupštine grada Smedereva na 13. redovnoj sednici raspravljaće o 13 tačaka dnevnog reda. Razmatraće predlog odluke o donošenju lokalnog akcionog plana za unapređenje rodne ravnoprvnosti u gradu Smederevu za naredni dvogodišnji period, zatim predlog odluke o otuđenju iz javne svojine putem prikupljanja pismenih ponuda poslovnog prostora – 8 prostorija za koje nije utvrđena delatnost, kao i predlog programa unapređenja socijalne zaštite u gradu. Kao peta tačka biće na dnevnom redu i predlog strategije upravljanja rizicima grada Smedereva za naredni trogodišnji period. Gradski parlament raspravljaće i o aktuelnim pitanjima iz oblasti poljoprivredne politike i politike ruralnog razvoja te iz oblasti odbrane od poplava. Na dnevnom redu biće i predlog godišnjeg plana rada gradskog Štaba za vanredne situacije na teritoriji grada za ovu godinu, a biće reči i o planu rada i finansijskom planu Doma zdravlja, kao i o izveštajima o radu i finansijskom poslovanju javnih preduzeća i ustanova čiji je osnivač grad Smederevo. Kao 12. tačka dnevnog reda je i izveštaj o ralizaciji programskih aktivnosti od opšteg značaja Crvenog krsta Smederevo. !3. sednica Skupštine grada Smedereva održaće se u četvrtak 5. maja sa početkom u 10 časova.


Top 10 najskidanijih filmova sa torrent sajtova u 2011.godini Prolog\nTorrentFreak je sastavio listu filmova koji su u 2011. godini najviše puta nelegalno skidali preko BitTorrenta. Peti nastavak iz serijala „The Fast and the Furious“ je tako skinut preko devet miliona puta.\n„The Hangover II“ je na drugom mestu, a „Thor“ na trećem. Ipak, u godini za nama je zabeležen je pad u nelegalnom preuzimanju filmova sa interneta. Poređenja radi, film „Avatar“ je u 2010. godini skinut čak 16 miliona puta.\n- The Hangover II\nKralj lavova je trebao da ima mračan završetak


SKANDAL U ROMI - PIJAN PETARDAMA PLAŠIO ĆERKU Naingolanu izrečena najveća moguća kazna /VIDEO/\nJedan od najboljih fudbalera Rome, Rađa Naingolan, oštro je kažnjen zbog novogodišnjeg skandala.\nOn je na Instagramu objavio snimak na kome se vidi kako uz alkohol, sa cigaretom, psuje i baca petarde, što je izbezumilo njegovu ćerku.\nIako se izvinio ("Žao mi je zbog svega, volim da se zabavim sa prijateljima, ali sada sam preterao. Mislio sam da je novogodišnja noć posebna, u kojoj se može napraviti neki korak dalje, nisam hteo da budem negativan primer i zbog toga se izvinjavam"), reakcije zgroženih Rominih navijača na njegovo ponašanje dovele su i do sankcije.\nSportski direktor "vučice", Ramon Rodrigez Verdeho "Monki", odlučio je da na najstroži način kazni Naingolana u skladu sa klupskim propisima, pa će mu biti oduzeto 30% mesečnih primanja, odnosno dobiće 100.000 evra manje na kraju januara nego što je to inače slučaj.\nUz to, postoji mogućnost da će 29-godišnji Belgijanac prinudno biti van ekipe za prvenstveni meč sa Atalantom narednog vikenda.


Kineski državni mediji kritikuju Hilari Klinton\nKritični komentari u kineskim medijima povodom američke državne sekretarke Hilari Klinton\nKineski državni mediji su objavili veoma kritične komentare o američkoj državnoj sekretarki Hilari Klinton na početku njene današnje, možda poslednje, posete Kini u tom svojstvu.\nKomunistički dnevnik Global tajms, navodi da bi Hilari Klinton trebalo da „razmisli o dubokoj šteti koju je njen četvorogodišnji mandat u svojstvu državne sekretarke naneo američko-kineskim odnosima. Isti dnevnik dodaje da „mnogi Kinezi“ ne vole Hilari Klinton i optužuje je za „duboko medjusobno nepoverenje“ izmedju dve najveće ekonomije na svetu.\nDrugi komentar u Global tajmsu navodi da je nastojanje Hilari Klinton da usmeri Obaminu administraciju prema Aziji unelo „negativnu i sumnjivu“ atmosferu u bilateralne veze. Medjutim, list predvidja da će njen uticaj biti minimalan i da odnosi dve zemlje neće biti odredjeni „nevoljama koje izaziva jedna osoba.“\nDržavna sekretarka je na desetodnevnoj turneji tokom koje je već posetila pet zemalja jugoiostočne Azije, a Kina je šesta. To je njena treća poseta regionu od maja. Mnogi lideri u Pekingu interpretiraju njena nastojanja kao politiku čiji cilj je ograničavanje raasta Kine kao supersile.\nDržavni dnevnik Šinhua danas je podvukao te zabrinutosti u kometaru u kojem optužuje Sjedinjene Države da su „zakulisni podstrekač nemira koji sedi iza nekih zemalja u regionu i povlači konce.“ Sjedinjene Države su demantovale da je politika Vašingtona uperena protiv Pekinga i insistiraju na tome da pozdravljaju prosperitet u Kini.


U želji da obeleži Dan ljudskih prava, 10. decembar, i podstakne mlade srednjoškolce da razmišljaju i pišu o ljudskim pravima, jednakostima, sličnostima i razlikama u društvu u kome žive, Kancelarija zaštitnika građana grada Subotice raspisuje literarni konkurs na dve teme: „Imam pravo, u stvari, nemam ga“ i „Važnost našeg glasa shvatamo tek kad nas ućutkaju“, najavili su, na konferenciji za novinare, zaštitnik građana grada Subotice Zlatko Marosiuk i njegove zamenice Erika Tot Salai i Ljiljana Vuković Simić.\nPozivajući sve učenike srednjih škola da pošalju svoj literarni rad, esej ili pesmu na srpskom, mađarskom odnosno hrvatskom jeziku, Marosiuk je rekao da je konkurs otvoren od 1. do 25.novembra 2014. godine i da radovi mogu da se dostavljaju na e-mail adresu: ljudskaprava@subotica.rs (format doc).\n- Rad može da sadrži najviše 1000 reči, s tim da se uz rad dostavljaju i ime, prezime, adresa stanovanja, ime škole, razred, e-mail adresa i kontakt telefon. Najbolje radove će birati Komisija koja će ocenjivati ideju, originalnost i kreativnost, a dodeliće se tri prve novčane nagrade u iznosu od po 10.000 dinara za najbolji rad na srpskom, mađarskom i hrvatskom jeziku. Pobednički radovi biće objavljeni na zvaničnoj internet stranici grada Subotice www.subotica.rs u rubrici Zaštitnik građana - kazao je Zlatko Marosiuk.\nU Komisiji za izbor najboljih radova su: Zlatko Marosiuk (predsednik), gradonačelnik Jene Maglai, predsednik Skupštine grada Ilija Maravić, Erika Tot Salai, Ljiljana Vuković Simić, profesorica srpskog jezika i književnosti Laura Kovač, profesorica građanskog vaspitanja Erika Rončak Petrovič i Iva Mustafić, profesorica hrvatskog jezika i književnosti.\nSvečano proglašenje i dodela nagrada održaće se na Dan ljudskih prava, 10. decembra 2014. godine, u Velikoj većnici Gradske kuće, kada će nagrađeni autori pročitati svoje radove.\nOvaj literarni konkurs objavljuje se na oglasnim tablama svih srednjih škola u Subotici, kao i na zvaničnoj internet prezentaciji grada Subotice, www.subotica.rs. Sve dodatne informacije mogu se dobiti na telefon: 024/626-898.


Švedska priznaje Palestinu - National Geographic Srbija\nŠvedska priznaje Palestinu\nKraljevina Švedska će zvanično priznati okupiranu državu Palestinu, navodi se u izjavi ministarstva spoljnih poslova ove skandinavske države. Time će Švedska postati prva velika evropska zemlja koja priznaje teritorije koje je Izrael okupirao.\nPriznanje je nastavak ranijeg socijaldemokratskog manifesta premijera Stefana Lovfena koji je izneo u svom inauguralnom govoru u oktobru. Ideja je brzo dočekana kritički od strane Sjedinjenijh Američkih Država i Izraela.\n"Današnje priznanje je doprinos boljoj budućnosti za region koji je predugo okarakterisan zamrznutim pregovorima, uništenjem i frustracijom.", rekla je ministarka spoljnih poslova Švedske, Margo Volstrom i dodala: "Neki će reći da je ovakva odluka preuranjena, a ja se bojim da je ona prekasno doneta." Palestinski lider Mahmud Abas je već pozdravio "istorijski potez" Švedske.\nProblematične muslimanske teritorije Zapadna obala i Pojas Gaze traže autonomiju od jevrejskih okupatora već čitavu deceniju, dok je mnogo ljudi izgubilo živote u najudžem i najkrvavijem sukobu u istoriji.\nPalestinci su do sada urgirali na strane učesnike da prihvate njihov zahtev za suverenom državom. Oni koji se bore za Palestinu - trenutno Hamas - obeleženi su kao "teroristi" u Izraelu, tako da Volstromova smatra da glas mora biti dat onima koji su umereni deo te populacije.\nOna smatra da će ovo dati veću jednakost Palestini u mirovnim pregovorima sa Izraelom koji su kroz istoriju često prekidani. "Članice Evropske unije potvrdile su 2009. godine da su spremne da priznaju Palestinu kada to bude odgovarajuće. Mi smo spremni da preuzmemo vodeću ulogu i nadamo se da ćemo pokazati drugima kako se to radi.", rekla je Volstromova.\nOna je dodala da činjenica da Palestinci nemaju potpunu kontrolu nad svojom zemljom niti imaju određene granice nisu prepreke za međunarodno priznanje.\nGlasanje na Generalnoj skupštini Ujedinjenih nacija 2012. godine obezbedilo je de fakto državnost Palestini, iako mnogi "da" glasovi članica Evropske unije još uvek stoje na čekanju. Dok je Švedska prva zemlja Zapadne Evrope koja je priznala ovu državu, Bugarska, Kipar, Malta, Rumunija, Poljska i Češka Republika su to učinile još pre.\nU trenutku glasanja, Generalnom skupštinom Ujedinjenih nacija predsedavao je Vuk Jeremić, a Srbija se izjasnila u korist palestinske nezavisnosti.\nPalestina Švedska Politika\nKratak i veoma uzbudljiv susret medveda i hrabrog Šveđanina (VIDEO)\nVojska izvela državni udar u Burkini Faso


Unikatnost "vranca" otvara vrata svetskog vinskog tržišta - POLJOPRIVREDNIK specijalizovani list za selo\nUnikatnost "vranca" otvara vrata svetskog vinskog tržišta\nDatum kreiranja sreda, 09 oktobar 2019 10:09\nVinska sorta "vranac" neraskidiv je deo vinskog identiteta celog regiona. Unikatnost ove autohtone sorte, njene karakteristike i potencijal su osnova koja se može koristiti kao platforma za još veću promociju "vranca" kao i drugih vina iz regiona na stranom tržištu zaključak je sa Svetskog dana vranca 2019. koji je održan u Skoplju u organizaciji udruženja Vina iz Makedonije.\nGovoreći o "vrancu", predsednik Udruženja Vina iz Makedonije Svetozar Janevski istakao je da je svaki strani vinski stručnjak i ljubitelj vina koji je imao priliku da proba vino proizvedeno od ove sorte bio oduševljen dubokom i intenzivnom bojom, aromama i potencijalom za graciozno starenje ovog vina, njihovu strukturu, karakter i složenost.\n- Reč je o "velikoj" sorti vina koja ima potencijal da stoji na istom nivou sa etabliranim i dobro poznatim "Cabernet Sauvignon" ili "Merlotom" i uživa međunarodnu reputaciju. Sada je vreme da se posvetimo regionalnoj komponenti i onome što nas čini drugačijima, unikatnim i omogućava nam da obezbedimo zaslužemo mesto u vinskoj industriji na globalnom nivou - upravo kroz ovu značajnu inicijativu - "Svetski dan vranca". Cilj je da sve zemlje koje su danas ovde sa nama preko svojih predstavnika, imaju benefit od promocije vina koja sadrže vranac, kao i da otvore vrata drugim autohtonim sortama na svetskom tržištu - rekao je Janevski na svečanom otvaranju manifestacije.\nU okviru manifestacije organizovane su panel diskusije i master-klasovi sa svetskim vinskim profesionalcima koji istražuju "vranac" kao sortu, kao i njen potencijal. Vinski eksperti istakli da je "vranac" izuzetno značajan za sve zemlje regiona, a poznato je da je poreklom iz Crne Gore. U Makedoniji je od zasađenih 28.200 hektara vinove loze čak 10.800 hektara "vranca".\nOsim stručnog dela, u okviru manifestacije održan je i ekskluzivni salon vina sorte "vranac" na kome je predstavljeno više vinarija iz zemalja regiona. Vinski novinari iz regiona složili su se da je ova manifestacija od izuzetnog značaja i da su postavljeni ciljevi koji mogu da pomognu svim proizvođačima u narednom periodu, ali je i da organizacija bila na visokom nivou. Sledeće godine manifestacija će biti održana u jednoj od zemalja regiona i u svetu, opet zajedno sa vinarijama iz regiona, objavila je eKapija.


Studijski program Turizam i hotelijerstvo se izvodi zajednički sa Fakultetom za turistički i hotelijerski menadžment Univerziteta Singidunum iz Beograda, pridruženim članom Svjetske turističke organizacije (UNWTO) koji je, ujedno, i vodeća visokoškolska institucija u regionu za obrazovanje stručnih kadrova iz oblasti turizma i hotelijerstva. Studenti završetkom ovog studijskog programa stiču zajedničku diplomu Univerziteta Sinergija i Univerziteta Singidunum.\nStudije na studijskom programu Turizam i hotelijerstvo osmišljene su u skladu s potrebama onih koji su se opredijelili da razvijaju karijeru u oblasti turizma – trenutno najmasovnijoj i najbrže rastućoj industriji u svijetu.\nNastava na ovom studijskom programu se zasniva na multidisciplinarnom pristupu. Posebno se obraća pažnja na znanja iz oblasti ekonomije, korišćenje informacionih tehnologija i na učenje najmanje dva svjetska jezika. Stručna praksa je sastavni dio studijskog programa. Studijski program Turizam i hotelijerstvo, pružiće studentima mogućnost sticanja profesionalnih i ličnih sposobnosti, i uspješno će ih pripremiti za vodeće stručne pozicije u ovoj profesiji. Pored izbornih opcija vezanih za turizam i hotelijerstvo, obrazujemo i stručnjake iz oblasti gastronomije.\nNa izbornoj opciji Gastronomija se, pored opšteobrazovnih predmeta iz oblasti ekonomije i turizma, izučavaju i uskostručni predmeti kao što su restoraterstvo, gastronomija, tehnologija životnih namirnica i sl. Studenti se na ovom smjeru upoznaju sa mikrobiološkim, hemijskim, fizičkim, senzornim kvalitetom hrane, uče o tehnološkim procesima proizvodnje namirnica, o njihovoj hranljivoj vrijednosti, o metodama kuvanja, o sistemu kvaliteta hrane u ugostiteljskim objektima i trgovinskim lancima, o kulturnim i geografskim aspektima hrane, a osim toga stiču i neophodna znanja iz ekonomskih oblasti kako bi mogli uspješno da rukovode distribucijom i prodajom hrane.\nTuristička privreda i prateće djelatnosti, kao i druge organizacije u turizmu zapošljavaju veliki broj ljudi. Dugoročna predviđanja najavljuju dalji rast turističkih putovanja i potrošnje u svijetu i u našoj zemlji što će omogućiti širok spektar poslova za sve koji su zainteresovani da se zaposle u ovoj oblasti. Poslovi koje diplomirani studenti mogu da obavljaju obuhvataju: poslovanje hotela, upravljanje spa i wellness centrima, ketering, upravljanje komercijalnim i socijalnim ugostiteljskim objektima, rad u turističkim agencijama i organizacijama, unaprijeđenje kvaliteta usluga, organizaciju događaja, prodaju, konsultantske usluge, marketing, upravljanje ljudskim resursima, istraživanje tržišta i brojne druge poslove. Stečeno zvanje omogućava i kvalitetno obavljanje odgovarajućih poslova u saobraćaju, trgovini, bankarstvu, osiguranju i brojnim drugim područjima privatnog i javnog sektora. Ako iskoriste mogućnosti koje im se nude, diplomci studijskog programa Turizam i hotelijerstvo će sa sobom ponijeti znanje koji će ih izdvojiti iz mase onih koji se prijavljuju na tržište rada svake godine.\nZa upis na studijski program "Turizam i hotelijerstvo" popunite formular za on-line prijavu.\nNakon uspješnog završetka studija, studenti stiču akademsko zvanje diplomirani ekonomista za turizam i hotelijerstvo – 240 ECTS.\nNјemački jezik 2\nFinansijsko poslovanje u turizmu i hotelijerstvu\nStručna praksa za oblast turizma, hotelijerstva i gastronomije\nNјemački jezik 3\nEkonomsko finansijska analiza u turizmu\nUpravlјanje kvalitetom u hotelijerstvu\nNјemački jezik 4


Predsednica Narodne skupštine čestitala srpskim vaterpolistima svetsko zlato\nPovodom osvajanja titule svetskog šampiona u Kazanju, u Domu Narodne skupštine, upriličen je svečani doček vaterpolo reprezentacije Srbije.\nČestitka predsednice Narodne skupštine povodom Ramazanskog bajrama\nPredsednica Narodne skupštine Republike Srbije Maja Gojković čestita svim građanima Srbije islamske vere Ramazanski bajram.\nPredsednica Narode skupštine Republike Srbije Maja Gojković čestitala je Novaku Đokoviću osvajanje Vimbldona.\nGojković najoštrije osuđuje pokušaj ubistva Vučića\nPredsednica Narodne skupštine Republike Srbije Maja Gojković najoštrije osuđuje pokušaj ubistva predsednika Vlade Aleksandra Vučića i napad na ruku pomirenja, koja je pružena njegovim dolaskom u Potočare, u ime čitave Srbije.\nGojković sa predsedavajućom Komisije Afričke unije\nPredsednica Narodne skupštine Maja Gojković razgovarala je danas sa predsedavajućom Komisije Afričke unije Nkosazanom Dlamini Zumom, koja boravi u poseti Srbiji.\nPredsednica Narodne skupštine čestitala vaterpolistima osvajanje Svetske lige\nPredsednica Narodne skupštine Maja Gojković čestita vaterpolistima Srbije na briljantnoj igri u finalu Svetske lige i odbrani titule u tom takmičenju.


PREDLOG ZAKONA O IZMENAMA I DOPUNAMA ZAKONA O PRIVREDNIM DRUŠTVIMA: Primena Zakona predviđena od 1. oktobra 2018. godine\nU Srbiji često važi pravilo da ono što piše na papiru, ne važi u praksi. Privrednici tako mogu čuti pitanje "a gde je pečat", iako bi trebalo da su oni otišli u istoriju. Predlogom zakona o izmenama i dopunama Zakona o privrednim društvima, koji treba da počne sa primenom 1. oktobra 2018. godine, pokušaće da to spreči.\n- Novim izmenama Zakona ove odredbe iz drugih propisa biće izmeštene. Naime, u Predlogu zakona se taksativno navode članovi drugih zakona koji više ne važe - objasnio je on.\n- Naša ideja je da Srbija postane dobro mesto za vođenje globalnih digitalnih biznisa, a ne kao dosad da domaći preduzetnici osnivaju firme u drugim državama. Neke stvari smo već obavili. Prošle godine je doneto rešenje da faktura više ne mora da ima potpis i pečat, promenjen je Zakon o deviznom poslovanju ("Sl. glasnik RS", br. 62/2006, 31/2011, 119/2012, 139/2014 i 30/2018), "relaksiran" uvoz prototipova i komponenti koji imaju neki wifi i komunikacioni deo, doneta su inovativna platna rešenja...- dodaje on.\nIT pravnik Žarko Ptiček kaže da Predlog zakona ne donosi mnogo novina i da nije primetio da su predviđene kaznene odredbe. On podseća da još Zakon o privrednim društvima ("Sl. glasnik RS", br. 36/2011, 99/2011, 83/2014 - dr. zakon i 5/2015), koji je počeo da se primenjuje 1. februara 2012. godine, nalaže ukidanje pečata.\n- Pozivajući se na ovaj član, ja sam 2014. godine registrovao svoju firmu Ptiček bez pečata u APR-u - objašnjava on.\n- Najčešće se pozivaju na član 60. Pravilnika o opštim uslovima za obavljanje poštanskih usluga ("Sl. glasnik RS", br. 24/2010, 58/2010, 2/2011, 13/2011, 65/2011, 93/2013 i 97/2015), koji propisuje upotrebu pečata. To je suludo, jer imate zakon, a pozivate se na podzakonski akt - dodaje Ptiček.\nOn kaže da se zakon primenjuje selektivno, jer "kad dobijete račune za stan od javnih preduzeća na njima nema pečata".\nOn takođe podseća da je NBS usvojila izmene podzakonskih akata iz oblasti platnog prometa i tako precizirala odredbe koje se odnose na neobaveznost upotrebe pečata privrednih subjekata. Tada je saopšteno da banke ne mogu odbiti pružanje platnih usluga samo zbog toga što klijent u svom poslovanju s bankom ne želi da koristi pečat. Ptiček podseća da su se neke banke protivile ovoj odluci.


Hag: Naser Orić oslobođen krivice\nNaser Oric u Haškom tribunalu prilikom izricanja oslobađajuće presude.\nApelaciono vijeće Haškog tribunala u četvrtak je pravosnažno oslobodilo ratnog zapovjednika Armije BiH u Srebrenici Nasera Orića krivice za zločine nad Srbima u tom gradu 1992. - 1993. godine. Vijeće je time preinačilo prvostepenu presudu, izrečenu u ljeto 2006., kojom je Orić bio proglašen krivim što nije spriječio zločine nad Srbima, na osnovu čega je bio osuđen na dvije godine zatvora.\nReakcije u Bosni i Hercegovini povodom oslobađajuće presude Naseru Oriću su različite, u zavisnosti iz kojeg entiteta dolaze. Političke partije iz Republike Srpske jedinstvene su u ocjeni kako je sud u Hagu politički, a ne sud prava. Isto mišljenje imaju i predstavnici tamošnjih nevladinih udruženja.


Partneri projekta – Ministarstvo zdravlja – Technical Assistance for Treatment of Healthcare Waste in Serbia\nPosted in Uncategorized - February 6, 2015 - 0 Comment\nMinistarstvo zdravlja Republike Srbije je u saradnji sa Ministarstvom životne sredine i prostornog planiranja i Upravom za veterinu, preko donacije Evropske unije nastavilo aktivnosti na unapređenju upravljanja medicinskim otpadom u Srbiji. Naime, septembra 2010. godine otpočeo je trogodišnji projekat koji ima za cilj da podrži sva tri Ministarstva u uspostavljanju bezbednog i održivog sistema upravljanja medicinskim otpadom u Srbiji.\nHarmonizacija prakse i zakonskih okvira najvažniji su zadaci ovog projekta.\nMeđusektorska saradnja i interministarska saradnja tokom pomenutih aktivnosti, preduslovi su za održiv sistem upravljanja opasnim otpadom koji nastaje prilikom pružanja zdravstvene zaštite u Srbiji.\nAfter holding a meeting at the Health ministry, you can play casino games at the best online casinos to relax.\nMinistarstvo zaštite životne sredine, rudarstvai prostornog planiranja je lider u harmonizaciji zakonske regulative za ovu oblast sa zakonskim okvirima Evropske unije.\nOvo Ministarstvo ima podjednako važnu uloga u uspostavljanju održivog sistema upravljanja otpadom, koji nastaje prilikom pružanja zdravstvene zaštite u Srbiji, koju imaju i Ministarstvo zdravlja i Uprava za veterinu, u svojim delatnostima.\nU saradnji sa ministarstvom zdravlja, zdravstvenim ustanovama pomaže da se praksa u ovoj oblasti sprovodi po zakonu i propisima za datu oblast kao i da se proces harmonizacije sa propisima Evropske unije odvija kontinuirano i sa stalnim napretkom.


od Admin taj Pon 1 Jun 2009 - 16:01\nU Nemačkoj je, posle više godina debate, usvojen zakon prema kome lekari teškim zavisnicima od droge mogu da prepišu veštački heroin.\nTeški zavisnici od droge u Nemačkoj će ubuduće moći da dobiju veštački heroin na recept. Vlada Nemačke je, naime, posle više godina debate usvojila zakon koji narkomanima obezbeđuje potrebnu dozu. Cilj tog zakona je da se kontroliše narkomanija, da se što je bolje moguće preduprede bolesti od kojih boluju uglavnom zavisnici od droge, kao i da se smanji stopa kriminaliteta.\nNovi nemački zakon predviđa da se sintetički proizvedena aktivna supstanca heroina, diamorfin, stavi na teret ministarstva zdravlja. To znači da diamorfin više neće biti klasifikovan kao ilegalna supstanca, već kao medicinsko sredstvo, koje može da se dobije na lekarski recept.\nDa bi se sprečila zloupotreba zakona, predviđaju se stroge mere kontrole. Naime, lekarski recept za diamorfin mogu da dobiju samo osobe koje su već pet godina zavisne od opijata. Legalnu drogu, zatim, mogu da dobiju oni koji su dva puta pokušali da se izleče od narkomanije, a obe terapije su bile neuspešne. Još jedan od bitnih uslova je i taj da oni koji će dobijati diamorfin na recept moraju da imaju 23 godine ili više. Takođe, lečenje diamorfinom treba da bude prepisano samo onim zavisnicima koji ne mogu da se izleče konvencionalnim metodama kao što su terapije metadonom.\nZakon izglasan ubedljivom većinom\nPredlog zakona, prema kome se teškim zavisnicima od droge na lekarski recept prepisuje veštački heroin, podnela je Socijaldemokratska partija Nemačke (SDP). Iako je glavna parlamentarna frakcija Hrišćansko-demokratske unije (CDU) i Hrišćansko-socijalne unije (CSU) glasala protiv predloga, on je u Bundestagu prošao s ubedljivom većinom. Za zakon je glasalo 349 poslanika, a protiv njih 198, dok su samo tri poslanika ostala uzdržana.\nInače, terapija diamorfinom sprovedena je kao pilot-projekat u sedam nemačkih saveznih država između 2002. i 2006. Projekt je pokazao da je diamorfin delotvorniji od metadona prilikom lečenja. Ujedno se pokazalo da je za vreme sprovođenja pilot-projekta bila smanjena stopa kriminaliteta i smrti usled predoziranja.\nIako je zakon usvojen u donjem domu nemačkog parlamenta Bundestagu, polemike o njegovoj korisnosti još nisu prestale.\nSocijaldemokratska partija Nemačke (SDP) smatra da se novim zakonom teškim zavisnicima od heroina, koji imaju velike zdravstvene probleme, nudi nova perspektiva. S druge strane, parlamentarna frakcija Hrišćansko-demokratske unije (CDU) i Hrišćansko-socijalne unije (CSU) smatra da će država, prema novom zakonu, postati diler droge.\nSvađa između dve strane vodila se i u vezi s brojem teških narkomana, koji bi mogli da dobiju državnu pomoć u obliku veštačkog heroina. CDU tvrdi da je reč o 80.000 osoba, a SDP kaže da je u pitanju samo 3.000 njih.


U Beogradu danas počinje 6. Bezbednosni forum\nM. K.\t 12. oktobra 2016. 09:47\nU Beogradu danas počinje 6. Bezbednosni forum na kojem će čitav niz političara i eksperata iz regiona i Evrope razgovarati o tome da li će demokratija preživeti krizu svetskog poretka.\nForum, koji organizuju Beogradski fond za političku izuzetnost, Evropski pokret u Srbiji i Beogradski centar za bezbednosnu politiku, trajaće do 14. oktobra i pokušaće da kroz brojne panele obradi izazove s kojima se Evropa, region i Srbija suočavaju, poput migrantske krize, Bregzita, procesu proširenja EU, novoj bezbednosnoj strategiji evrope…\nPredsednica Beogradskog fonda za političku izuzetnost Sonja Liht izjavila je Tanjugu da će se tokom ta tri dana u Beogradu, kroz sučeljene stavove, čuti dosta odgovora i razmišljanja kako prevazići te probleme.\n“Kao i obično, očekujemo da će Beogradski bezbednosni forum još jednom ukazati na to da se ovde kod nas razmišlja i na one teme koje su značajne ne samo za ovaj naš mali krug ovde na Balkanu, već i za celokupno covečanstvo”, rekla je Liht.\nS njom se saglasio i bivši amabasador SAD u Srbiji, sada predsednik američkog Ist vest instituta, Kameron Manter koji je u izjavi Tanjugu rekao da se nada da će test pred kojim se Balkan nalazi – migrantska kriza, radikalni islam, ekonomski izazovi, pokazati da je odlučan da reši probleme, da bude deo rešenja u budućosti i dokaže da je konflikt, reč koja se često vezuje za Balkan, ostao u prošlosti.\n“Zapravo, rekao bih da Balkan može biti mesto gde bi Rusija i Zapad pronašli zajednički jezik. Za to bi trebalo da postoji više poverenja na obe strane, ali videćemo”, rekao je Manter, koji će govoriti na panelu „Nova evropska bezbednosna strategija: EU u svetu i njeni transatlantski partneri”.\nUpitan da li bi, zbog događaja u EU, proces proširenja na zemlje Zapadnog Balkana trebalo da se uspori ili ubrza, Manter je rekao da je oduvek verovao da je članstvo u EU najbolji način za Evropljane da izgrade demokratske institucije, pomognu jedni drugima i prosperiraju.\nKada je reč o regionalnoj bezbednosti Manter smatra da regionalna stabilnost na Balkanu ne može biti uspostavljena spolja, već će biti rezultat domaćeg liderstva, konstatujući da Srbija ima veliku šansu da pokaže upravu tu vrstu liderstva.\nOn je ocenio da Srbija po tom pitanju može da se pokaže kao regionalni lider, da demonstrira velikodušnost prema svojim susedima, da ohrabri trgovinu i investicije u regionu, te da se pozicionira kao model za društveni napredak i toleranciju.\nUčesnika specijalnog događaja Foruma „Deset godina: Srbija, NATO, Partnerstvo za mir”, biće zamenik pomoćnika generalnog sekretara NATO za političke odnose i bezbednosnu politiku Dzejms Apaturaj.\nOn je u izjavi Tanjugu istakao da Srbija i NATO imaju dobre odnose sa otvorenim dijalogom i praktičnom saradnjom, koji se odnose na partnerstvo, a ne članstvo, i da NATO to u potpunosti poštuje.\n“Nažalost, malo ljudi je svesno koliko koristi donosi takva saradnja”, rekao je Apaturaj.\nUpitan kako ocenjuje poziciju Srbije u regionu i šanse za napredak u procesu pridruživanja EU, Apaturaj kaže da Srbija, uz nastavak pravih reformi, može da nađe svoje mesto u Evropskoj uniji.\n“Srbija se nalazi u središtu Zapadnog Balkana. Njen narod deli istoriju i vrednosti s drugim evropskim narodima. Nastavljajući s pravim reformama, Srbija može da nađe svoje mesto u EU”, rekao je Apaturaj.\nProfesor zagrebačkog Filozofskog fakulteta Žarko Puhovski, koji će učestvovati na panelu „Razgovor o političkoj nestabilnosti i slabim institucijama u jugoistočnoj Evropi”, ocenio je da mnogi građani zemalja bivše Jugoslavije i dalje prihvataju etničke predrasude, ali ne i njihove eventualne nasilne posledice.\nPuhovski je u izjavi Tanjugu rekao da mnogi posmatrači “paniče” jer veruju da se ponavlja sličan šablon ponašanja na Balkanu za koji veruju da bi, kao i ranije, mogao da dovede i do novog rata.\nIpak, kako je rekao Puhovski, građani više ne veruju svojim liderima u meri u kojoj je to činila prethodna generacija, navodeći primer da ni posle više meseci “zvaničnog jezika mržnje” između Srbije i Hrvatske, nije bilo nijednog incidenta na jadranskoj obali u koji je bio uključen neki od hiljada srpskih turista.\nPuhovski je ocenio i da treba prihvatiti realnost bez ideoloških ili institucionalnih predrasuda.\nJer, ako je dominantna priča da će evroatlantske integracije rešiti sve probleme, činjenica da je Hrvatska član EU, a Srbija nije, mnogo je veća prepreka za savremene odnose između dve nacije nego etnička propaganda, ocenio je Puhovski.\nNa sesiji „Dijalog Srbija – Kosovo i evropska budućnost” učestvovaće direktor Kancelarije za Kosovo i Metohiju Marko Đurić koji je za Tanjug izjavio da pitanje statusa Kosova i Metohije ostaje tačka trajnog neslaganja Beograda i Prištine.\nOn je u izjavi Tanjugu, koju je dao pre runde dijaloga o telekomunikacijama, rekao da Priština nastoji da svaki dogovor zloupotrebi politički i medijski za učvršćivanje nezavisnosti Kosova i da takva nastojanja negativno utiču i na dinamiku razgovora i na sprovođenje onoga što je dogovoreno.\nUpitan kako vidi krajnji rezultat dijaloga i šta za njega predstavlja “sveobuhvatna normalizacija odnosa” koja se traži od Srbije kroz poglavlje 35, Đurić je ponovio da je, ako se zanemari činjenica da je pitanje statusa tačka trajnog neslaganja, moguće rešiti ogroman korpus problema, što će život građana učiniti boljim.\n“Ako i Beograd i Priština iskreno žele da u zoni svog uticaja stvore istinski evropska društva, onda će i kapacitet za saradnju tih društava biti neograničen, bez obzira na to što mi KiM nazivamo našom srpskom pokrajinom, a kosmetski Albanci državom”, rekao je Đurić.\nNije, međutim, uveren da sadašnja albanska politička elita u Prištini ima želju i kapacitet da takvo društvo stvori, jer je većina njih zarobljena u stare nacionalističke i šovinisticke obrasce koji su upravo suprotni onome čemu savremena Evropa teži.\n“Zato za mene sveobuhvatna normalizacija nije političko pitanje u užem smislu, već pre svega vrednosno pitanje”, rekao je Đurić.


Prnjavor- prvo mesto u gradu Šapcu koje je dobilo led rasvetu – Podrinske\nPrnjavor- prvo mesto u gradu Šapcu koje je dobilo led rasvetu\nGradonačelnik Nebojša Zelenović posetio Prnjavor\nGradonačelnik Šapca Nebojša Zelenović, sa saradnicima, posetio je danas popodne centar Prnjavora i sa meštanima razgovarao o led rasveti koju je ovo selo dobilo. Prnjavor je prvo mesto na teritoriji grada u kom je počela zamena starih živinih sijalica najmodernijom led rasvetom, a planirano je da se na seoskom i gradskom području u sledeća tri meseca zameni ukupno 4.740 sijalica.\nZelenović je istakao da Grad Šabac može da bude primer drugima kako da građani dobiju najbolju uslugu po najnižoj ceni i to ne samo kada je reč o javnoj rasveti, nego i o svim drugim javnim uslugama.\n-Mi smo jedan od prvih gradova koji je odlučio da zameni sve opasne i stare živine sijalice, koje su u isto vreme i najveći potrošači. U tom poslu grad Šabac treba da smanji svoje troškove za javnu rasvetu za 23 miliona godišnje i to znači da će nam se ova investicija vratiti za godinu i po dana. Veoma nam je važno da u ovaj proces krećemo baš iz Prnjavora, zato što je ovo velika mesna zajednica i najudaljenija od centra našeg grada, a uslovi života u svakom delu naše opštine treba da budu jednaki. Imamo ozbiljne planove da prva sledeća opština koja se bude formirala na teritoriji grada bude upravo Prnjavor- rekao je Zelenović.\n-Sve živine sijalice biće predate ovlašćenom recikleru, s obzirom na to da su ekološki neprihvatljive i na njihovo mesto biće postavljene led sijalice. Za godinu i po dana ova investicija sama sebe otplatiti i novac koji nam bude ostao moći ćemo da investiramo u neke druge svrhe- rekao je direktor Javnog preduzeća za upravljanje građevinskim zemljištem Milan Vasić i dodao da je garantni rok sijalica pet godina, što znači da se izvođač radova obavezao da u tom roku zameni sve neispravne sijalice bez naknade, ukoliko dođe do nekog kvara.\nMilutin Jekić, odbornik u Skupštini grada Šapca\nOdbornik vladajuće koalicije u Skupštini grada Milutin Jekić izrazio je zadovoljstvo što je Prnjavor prvi u gradu Šapcu dobio led rasvetu. Šesti rejon je završen, a preostalo je da se rasvetom pokrije naselje Tijača, što će biti učinjeno u narednom periodu.\n-Činjenica da svaki stub, ulica i skretanje u ulici imaju rasvetu, veoma je važna za bezbednost, posebno dece i starih sugrađana. Nećemo se zaustaviti na ovome. Kuća se gradi od temelja, a temelj su ulična rasveta, komunalije i infrastruktura, pa tek onda sledi sticanje statusa opštine- naveo je Jekić.\nDarko Radić, odbornik u Skupštini grada Šapca\nOdbornik u Skupštini grada Darko Radić naveo je da su prethodni period obeležila značajna infrastrukturna ulaganja u tom mestu.\n-Uradili smo kapelu na seoskom groblju, izvorište vode, sredili smo Osnovnu školu „Kralj Aleksandar Karađorđević“, kao i igralište u Mačvanskom Prnjavoru, uz veliku pomoć Gradske uprave grada Šapca- istakao je Radić.\nPlanirano je da u perspektivi sve sijalice na gradskom i seoskom području budu sukcesivno zamenjene led rasvetom, jer je to najbrži i najefikasniji način za uštedu.


NKD: Obmane direktora JP Aerodrom Niš - subvencije grada za 2018. nisu ni planirane\nNakon teksta NKD o poslovnim gubicima niškog aerodroma od prošle nedelje i objavljivanja Rešenja Vlade Republike Srbije o pokrivanju gubitka ovog Javnog preduzeća za 2018. godinu, direktor JP Aerodrom Niš Dušan Knežević obratio se medijima sa ponovljenim navodima da su ovakve izjave „netačne i zlonamerne“, ističe se u saopštenju Nacionalne koalicije za decentralizaciju (NKD).\nU istoj izjavi je, kako navode, ipak potvrdio da su navodi NKD tačni i da je Aerodrom zaista zabeležio gubitak od 13 miliona dinara u 2018. godini.\nU saopštenju NKD navodi se da najviše zabrinjava nastavak iznošenja laži od strane direktora.\nNaime, iz Nacionalne koalicije za decentralizaciju kažu da u tom istom obraćanju Knežević tvrdi da je prethodno rukovodstvo ostavilo dug od 17 miliona dinara pokušavajući da dovede javnost u zabludu kako je novo rukovodstvo „dobro poslovalo“.\n„NKD ponovo objavljuje zvanična dokumenta koje Aerodrom Niš skriva od javnosti, a do kojih smo došli zakonskim putem. Reč je o drugom kvartalnom izveštaju koji Aerodrom Niš nije objavio i skriva ga od očiju javnosti, kao i izveštaj o trećem kvartalu koji sadrži podatke iz drugog.\nPodsećamo javnost da je centralna vlast preuzela niški aerodrom upravo nakon drugog kvartala 2018. godine“, navodi se u saopštenju\nOni kažu da se u izveštaju iz drugog kvartala jasno vidi da je prilikom primopredaje niški Aerodrom imao dobitak u iznosu 373.000 dinara.\n„Pravdanje gubitaka nedostatkom subvencija je takođe zloupotreba činjenica jer je po planu rada Aerodroma Niš, planu usvojenom dok je JP Aerodrom Niš bio gradsko preduzeće, već bilo predviđeno da se prekinu subvencije grada ka Aerodromu u 2018. godini. Aerodrom je u takvim uslovima poslovao sa pozitivnim finansijskim rezultatima sve dok ga nije preuzeo upravo direktor Knežević, imenovan od strane Ministarstva saobraćaja“, navode u saopštenju.\nOni ističu da je pokušaj prikazivanja razvoja aerodroma samo mali segment propagande kojom vladajuća stranka stvara privid razvoja u čitavoj zemlji i da zvanični podaci ukazuju na potpuno suprotne trendove u društvu. Ova propaganda, kako oni kažu, onemogućava društvu da objektivno sagleda svoju realnost i preduzme mere zaštite javnog interesa.\n„Iz tog razloga, a u interesu javnosti, i ubuduće ćemo ukazivati na statističke podatke koje uvek potkrepljujemo zvaničnim dokumentima, neretko skrivanim od strane političkog rukovodstva Grada, Ministarstva saobraćaja i direktora JP Aerodrom Niš“, nagalašavaju iz NKD.\nKako navode, oni su uputili zahtev JP Aerodromu Niš kako bi dobili zvaničan dokument koji predstavlja i obrazlaže navodni gubitak koji je postojao prilikom preuzimanja aerodroma, a o kojem govori direktor Knežević.\n„JP Aerodrom Niš je po zakonu dužan da nam takav dokument, ukoliko postoji, dostavi u celosti“, ističu u saopštenju.


Mitrović: "Igramo za istoriju!" - Sportske.net\nMitrović: "Igramo za istoriju!"\nSvestan uloga koji 144. "večiti" derbi nosi, Aleksandar Mitrović izrazio je želju da sa svojim saigračima ispiše novu stranicu Partizanove istorije na kojoj bi pisalo da su se crno-beli 2013. godine izjednačili po broju osvojenih titula sa Crvenom zvezdom.\nNekoliko puta je tokom prethodnih godina korišćena fraza "derbi odluke" a da zapravo "večiti" derbi nije ni približno bio važan kao predstojeći, 144. po redu.\nFudbalskoj javnosti jasno je da će pobednik subotnjeg okršaja "večitih" jednom rukom uhvatiti trofej namenjen osvajaču domaćeg šampionata, a Partizanu u korist ide to što za njih i remi vredi koliko i pobeda.\n"Odgovara nam i bod u derbiju, ali sigurno je da nećemo igrati na remi i čekati kraj utakmice. Veliki je pritisak uoči derbija kako na nama, tako i na njima, što je i normalno jer od ishoda derbija zavisi ko će se radovati šampionskom peharu" jasan je Aleksandar Mitrović kada su prilče o kalkulacijama po sredi.\nMladi napadač, rođen u Smederevu, biće udarna igla crno-belih u derbiju. Iako će "jug" gledati u njega i očekivati da golovima sruši snove rivala, Mitrović poručuje navijačima da ne očekuju od samog starta "juriš" na Bajkovićev gol.\n"Moramo da počnemo sa određenom dozom opreza, nećemo da se zalećemo. Mi smo ti kojima odgovaraju dva ishoda" ističe Mitrović za "Novosti" i dodaje,\n"Želimo da uđemo u istoriju kao generacija koja se izjednačila sa Zvezdom po broju titula. Mislim da smo bolja ekipa i da zaslužujemo pehar" poručuje napadač petostrukog uzastopnog šampiona Srbije.\nDanas je iz FSS stigla potvrda da će nakon "večitog" derbija nasumično biti odabrana četvorica fudbalera koji će se naći u protokolu za meč kako bi dali uzorak mokraće za doping test.\n"Večiti" derbi igra se u subotu sa početkom od 19 časova i 30 minuta.


Prvi zakon o kritičnoj infrastrukturi se usvaja bez javne rasprave – Share Cert\nPrvi zakon o kritičnoj infrastrukturi se usvaja bez javne rasprave\nZa 30. oktobar 2018. godine sazvana je sednica Narodne skupštine koja će objedinjeno odlučivati o 25 tačaka, među kojima se između ostalih nalazi i odlučivanje o Predlogu zakona o kritičnoj infrastrukturi. Ono što je problematično jeste da ovaj predlog zakona nije bio na javnoj raspravi, a obzirom da će se na sutrašnjoj sednici objedinjeno odlučivati o 25 tačaka, jasno je da o ovom zakonu neće biti rasprave ni u Narodnoj skupštini.\nNeodostatak ovakvog postupka jeste to što se u Srbiji prvi put usvaja zakon o kritičnoj infrastrukturi a da pritom tekst zakona ne definiše jasno šta je to kritična infrastruktura, već ostavlja ministarstvima zaduženim za različite sektore da definišu ovaj pojam.\nZakon reguliše oblast kritične infrastrukture uz osnivanje Centra za koordinaciju i zaštitu kritične infrastrukture pri Ministarstvu unutrašnjih poslova.\nObzirom da se kritična infrastruktura odnosi na nacionalnu bezbednost, zdravlje i živote ljudi, imovinu, životnu sredinu, bezbednost i ekonomsku stabilnost, smatramo da proces donošenja ovakvog zakona mora biti transparentan, uz postojanje kako javne rasprave tako i analize zakona od strane stručne javnosti koja je u ovom procesu izostala.\nLažne nagradne igre na Fejsbuku nude pametne uređaje u ime Telenora


Podeljena mišljenja zbog gašenja 800 km železničkih pruga | Gde Investirati\nPodeljena mišljenja zbog gašenja 800 km železničkih pruga\nGašenje saobraćaja na oko 20 železničkih pruga predstavljaće veliki udarac za privredu tih krajeva, iako neki stručnjaci misle da je to nažalost, dobro rešenje.\nSaobraćaj bi mogao da bude ugašen na petini pruga, između ostalog u Vojvodini, između Niša i severa Kosova, Kruševca i Kraljeva, Požarevca i Majdanpeka…\nPavlović: Rentabilnost nebitan parametar\nPrivatizacioni savetnik Branko Pavlović kaže za Danas da kada je reč o železničkoj infrastrukturi, rentabilnost nikako ne može da bude ključni parametar da li će neka deonica da bude zatvorena ili ne.\nFoto: Branko Pavlović, vreme.com\n“Tu bi se trebalo rukovoditi sasvim drugim parametrima. Primera radi, da li u slučaju ukidanja železničkog saobraćaja u tom kraju postoje alternativne i zadovoljavajuće saobraćajne maršrute, da li je reč o kraju iz koga postoji stalni odliv stanovništva i slično. Takve krajeve koji nemaju drugu adekvatnu saobraćajnu mrežu nikako ne bi trebalo ostaviti bez železnice”, objašnjava Pavlović za Danas.\nSavić: Nažalost, jedino rešenje\nS druge strane Ljubodrag Savić, profesor Ekonomskog fakulteta u Beogradu, smatra da je ministarka Zorana Mihajlović u pravu i da sve ono što nije rentabilno na železnici treba ukinuti.\nFoto: Ljubodrag Savić\n“Nažalost, to je jedino rešenje u takvim situacijama. Neke od tih železničkih linija nisu bile rentabilne ni za vreme SFRJ a mnoge od njih su vremenom to prestale da budu. Smatram da teorija da bi takav potez ugrozio privredu tih krajeva nije argumentovana, jer u većini od gradova u kojima se planira ukidanje železnice privreda gotovo više i da ne postoji”, navodi Savić.\nOn smatra da u železničku strukturu treba da ulaže lokalna samouprava, a da se država nađe “kao potpora, a ne okosnica tog finansijskog projekta”.\nPrevious Sebastián Sosa novi šef kancelarije MMF u Srbiji\nNext Većina zgrada u Srbiji, uključujući i Beograd, nema gromobran\nTags Branko PavlovićLjubodrag Savić\nSrpske firme traže kupca iz bankrota\nSkoro svako drugo neprivatizovano preduzeće u poslednje tri godine je otišlo u stečaj.\nPreko 70 odsto ljudi u Evropi koristi Android uređaje\nAndroid OS u prošlom kvartalu na području EU5 je ostvario udeo od 76,5 posto, odnosno rast od 6 posto u odnosu na isto razdoblje prošle godine, pokazuju podaci Kantar Worldpanel


Nastavlja se realizacija programa sufinansiranja zapošljavanja djece šehida i poginulih boraca – RTV BPK\nNastavlja se realizacija programa sufinansiranja zapošljavanja djece šehida i poginulih boraca\n10. Decembra 2018.\tBosansko-podrinjski kanton\nNa području BPK Goražde nastavlja se realizacija programa sufinansiranja zapošljavanja djece šehida i poginulih boraca. Danas je raspisan 15-dnevni javni poziv za poslodavce koji će kroz ovaj program zaposliti 12 nezaposlenih osoba iz ove kategorije boračke populacije.\nPo riječima premijera BPK Emira Okovića, programom će ovoga puta biti obuhvaćeno pet nezaposlenih osoba sa VSS i sedam sa srednjom stručnom spremom. Program implementira Služba za zapošljavanje BPK, uz podršku Federalnog Zavoda i kantonalne Vlade.\n„ Poslodavci mogu biti iz javnog i privatnog sektora s tim što javni sektor ima određene limitirajuće faktore jer za status državnih službenika ili namještenika, konkurs mora ići putem agencije. Naše iskustvo iz prethodnog perioda govori da implementacija ide puno brže putem javnih službi, ustanova, bolnica i slično i očekujemo nastavak pozitivnih trendova u tom smislu, sve s ciljem da te osobe dobiju stalno zaposlenje“ – kazao je Oković.\nPodsjetio je da je ovaj program prema Federalnom Zavodu za zapošljavanje 2016. godine kao pilot projekat inicirao upravo BPK Goražde te da je njegova implementacija u prošloj godini dala veoma dobre rezultate.\n„ Od 30 lica koja su bila obuhvaćena programom, 78 posto njih je dobilo stalno zaposlenje što je zaista dobar rezultat na osnovu kojeg je taj pilot projekat realizovan i u drugim kantonima u FBiH. Slobodno mogu reći da smo ponosni što je na osnovu naše ideje značajan broj osoba iz ove kategorije obuhvaćen u FBiH“ – istakao je Oković.\nZa realizaciju trenutnog programa sredstva u iznosu od 95.000 KM u omjeru od po 50 posto obezbjedili su Federalni Zavod i kantonalna Vlada. U periodu od godinu dana poslodavcima koji budu obuhvaćeni programom mjesečno će se isplaćivati iznos od 800 KM za visoku i 500 KM za srednju stručnu spremu.\nU Organizaciji porodica šehida i poginulih boraca BPK Goražde pozdravljaju nastavak implementacije ovog programa. Predsjednik Admir Osmanspahić ocjenjuje pozitivnim sva nastojanja usmjerena na brigu o djeci šehida iako bi, kako kaže, ona trebala biti i veća. Podsjeća da je ova inicijativa krenula od krovne organizacije porodica šehida i poginulih boraca te da je pozitivno što ju je prihvatila Vlada BPK Goražde.


Ring fitnes rukavice za boks RS 2211-16 cena, cene Srbija, prodaja Beograd Novi Sad Niš\nRing fitnes rukavice za boks RS 2211-16 cene\nTrenutno nemamo slike za Ring fitnes rukavice za boks RS 2211-16\n1.850 din - 1.890 din\n2.780 din - 2.780 din\n2.830 din - 2.830 din\n2.450 din - 2.490 din\n1.650 din - 1.670 din\nEPonuda nije internet prodavnica već Vam omogućava da brzo i lako nađete Ring fitnes rukavice za boks RS 2211-16 po najjeftinijoj ceni. Naš cilj je da kupci budu što bolje informisani o ponudi Ring fitnes rukavice za boks RS 2211-16 na tržištu Srbije. Vrlo lako nalazite željeni proizvod za kategoriju Rukavice za boks cene, ne morate da lutate od sajta do sajta za Ring Rukavice za boks, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Ring fitnes rukavice za boks RS 2211-16 sa PRODAVCEM. EPonuda ne može da garantuje potpunu tačnost specifikacije i slika za Ring fitnes rukavice za boks RS 2211-16. Pre kupovine, podatke za Ring fitnes rukavice za boks RS 2211-16 proverite na sajtu PROIZVOĐAČA.\nRing fitnes bandažeri za ruke RS BAND-BLACKRing fitnes rukavice za boks RS 2211-16Ring Rukavice bez prstiju za MMA - RS 3102 LRing Rukavice za boks 12 oz - RS 2411-12Ring Rukavice za boks 12 oz - RS 2211-12Ring Bokserske rukavice 10 oz - RS 2411-10Ring bokserske rukavice rs2211-14Ring bokserske rukavice rs2411-14ozRing bokserske rukavice 10 oz pvc - RS 2211-10Ring rukavice bez prstiju od skaja M,L - RS 3102Ring šado rukavice za džak - skaj - RS 2312 PU


Proteklog vikenda održan je Civic dan otvorenih vrata u Honda Srbija prodajnom salonu na Novom Beogradu, gde je predstavljen novi Civic, kao i model Type R\nHONDA Civic Predstavljanje\nPosetiocima su, uz mogućnost testiranja, bili predstavljeni novi Honda Civic modeli sa 1.0 i 1.5 turbo agregatima, a obavljeno je preko 70 test vožnji. Oba agregata pripadnici su Hondine „Earth Dreams“ tehnologije i savršen su spoj sportskih performansi, kao i niske potrošnje goriva.\nU Hondinoj istoriji nalaze se neki od najboljih agregata u automobilskoj industriji, a nove VTEC TURBO jedinice su dizajnirane prvenstveno kako bi pružile dinamične performanse i podržale sportski karakter Civic modela, koji iz male zapremine ostvaruju zavidnu snagu.\nCena ovih modela je 20.490 evra za 1.0 turbo agregat sa 129 KS, odnosno 24.990 evra sa agregatom od 1.5 turbo i 182 KS. Pažnju posetilaca privukao je i Civic Type R, najbrži „hot-hatch“ serijski automobil sa pogonom na prednje točkove. Na legendarnoj Nürburgring Nordschleife stazi, Hondin “trkački automobil” nadmašio je konkurenciju i postavio ovogodišnji rekordni rezultat od 7:43:80.\nDan otvorenih vrata u Honda Srbija\nNovi Civic Type R ubrzava od 0 do 100 km/h za 5,8 sekundi i ima optimiziran 2.0 VTEC TURBO motor sa 320 KS. Maksimalna brzina je povećana na 272 km/h i ima aerodinamički paket koji pruža superiornu stabilnost pri visokim brzinama. Honda SENSING tehnologija standardna je među modelima Civic game i predstavlja jedan od najsveobuhvatnijih sigurnosnih paketa u svojoj klasi, sa sistemom za upozorenje od potencijalnog sudara, sistemom za održavanje vozila u traci I inteligentnim adaptivnim tempomatom.\nCena modela Type R kreće od 40.990 evra u standardnom paketu, dok je u GT paketu opreme 42.990 evra. Prvi Type R je već pronašao svog ponosnog vlasnika čim je stigao u Srbiju.


Internet marketing je odavno preuzeo primat u savremenom reklamiranju proizvoda i usluga. U tom domenu društvene mreže dobijaju sve veću pažnju i dospevaju u samu žižu interesovanja kako...\nDa je TikTok aplikacija koja je promenila svet, to nam je svima poznato. Već 2020. godine ova aplikacija je napravila veliki “bum”, ali ono što je zanimljivo jeste...\nLinkedIn danas predstavlja najveću poslovnu društvenu mrežu, zahvaljujući kojoj se ljudi, iz čak 150 različitih poslovnih industrija iz celog sveta umrežavaju. Kroz profil na LinkedIn-u možete promovisati...\nKada se Instagram pojavio 2010. godine, još nije bilo govora o tome da je ova besplatna aplikacija društvena mreža. Cilj je bila, pre svega, zabava preko deljenja i obrade...\nŠta Fejsbuk piksel može da učini za vaše onlajn poslovanje?\nOnlajn trgovina, pa samim tim i internet marketing, zauzeli su svoju vodeću poziciju u poslednjih godinu i po dana. Tržište se ne buni, preduzeća koja su mogla svoje poslovanje da...